Tip Untuk Menjaga Mesin Basuh Supaya Jangka Hayat Tahan Lebih Lama

Siapa sahaja yang suka atau berasa gembira jika barangan elektrik kelengkapan rumah seperti mesin basuh pakaian yang dibeli cepat rosak dan jangka hayatnya tidak tahan lama, betul tak?

Baru-baru ini, ada seorang wargamaya yang pernah menceburi bidang kejuruteraan elektrik, mekanikal dan pembinaan telah berkongsi tip bagaimana untuk menjaga mesin basuh pakaian supaya jangka hayatnya lebih tahan lama.

Bagi anda yang ingin mengetahui bagaimana caranya, boleh mengikuti tip dan kaedah yang perlu anda lakukan seperti yang tertera di bawah:

1. Jangan bebankan mesin basuh dengan terlalu banyak pakaian setiap kali membasuh. Kalau boleh, ikut saranan yang telah ditetapkan oleh pengeluar mesin tersebut.

2. Sesekali matikan suis soket lepas guna sebab risau jika terlalu lama mesin basuh berada dalam keadaan standby, computer board akan menjadi semakin panas. Maka oleh itu, selepas habis menggunakan mesin, sebaiknya suis soket ditutup.

3. Dalam sebulan sekali masukkan air panas kira-kira selepas 5 minit dijerang kedalam tub mesin. Kemudian, ON kan mesin dalam jumlah mode basuhan minima bagi mencuci tub dan saluran buang air. Ini bagi mengelakkan tersumbat yang boleh merosakkan injap buang.

4. Andai kata putaran mesin semakin lemah dari sebelumnya bermakna belting telah longgar. Kalau pandai, anda gunakan spanar kemudian tegangkan dibahagian bawah mesin. Jika anda tidak mahir, maka upahlah sesiapa yang lebih mahir untuk membaikinya. Kos upah biasanya sekitar dalam RM10-20 sahaja.

5. Andai kata aliran air masuk mesin basuh semakin perlahan, sila buka bahagian paip air masuk, berkemungkinan filter anda mungkin sudah tersumbat.

6. Jika aliran air masuk okey tetapi air tidak keluar bermakna valve buang air tersekat atau mungkin tersangkut dengan objek keras seperti duit syiling dan sebagainya.

Semoga perkongsian ini boleh dijadikan sebagai panduan kepada anda semua, dan diharapkan anda lebih cermat menggunakan peralatan elektrik supaya dapat memanjangkan lagi jangka hayat peralatan tersebut untuk diguna pakai.

Kredit: Facebook Ridzuan Alfattani

Dapur, selain merupakan tempat kegemaran seisi keluarga, juga dikenali sebagai jantung bagi sesebuah kediaman. Ini kerana banyak perkara penting yang terjadi di dapur. Oleh itu, dapur yang selesa, luas dan cantik sememangnya akan menjadi idaman ramai orang.

Bagi pemilik, Puan Rozie Rozaini dari Pulau Pinang, pemilihan rona putih yang digabungkan bersama aksesori emas untuk tampil lebih eksklusif. Elemen pokok-pokok hijau juga menjadikan dapur kediaman Semi D ini lebih nyaman dan sejuk mata memandang.

Dapur yang berkeluasan 338 kaki persegi ini dilengkapi dengan kaunter pulau bagi memudahkan pemilik menyelesaikan tugasan. Ruang ini juga mempunyai skylight bagi membenarkan pencahayaan natural masuk ke kawasan dapur.

Dengan berpandukan konsep inggeris kontemporari, pemilik mendapat idea melalui carian internet dan juga hasil dari perbincanganbersama suami dan kontraktor.

Kita memang tidak akan lupa untuk periksa tarikh luput susu, roti, telur dan barang make up. Tapi malang sekali, kita tidak langsung memberi perhatian kepada beberapa barang dan peralatan lain yang juga mempunyai “expired date”. Walhal, ada antara barang dan peralatan yang dah expired tu di gunakan terus menerus tanpa rasa risau risikonya kepada kesihatan.

Jadi, bagi anda yang dah baca artikel ni Impiana WAJIB kan anda untuk periksa 20 barang dan peralatan yang ada di sekeliling anda.

1. BANTAL 2-3 tahun
Bantal bila mencecah usia 2-3 tahun tempohnya mula menjadi tempat pembiakkan bakteria dan kuman. Secara tidak langsung ia menjadi antara punca utama kesihatan anda. Walaupun semahal mana pun bantal yang anda beli, bila dah sampai tempoh usia 2-3 tahun, bentuk nya sudah tidak sama. Ia akan menyebabkan masalah kesihatan lain pula seperti sakit tengkuk dan tulang belakang.

2. SELIPAR 6 bulan
Selipar adalah habitat paling sempurna dan terbaik untuk fungus. Walaupun tempoh luputnya 6 bulan, saat pertama kali selipar anda jejak ke tanah ia telah menjadi habitat fungus berbahaya. Oleh itu, pastikan selipar anda dibasuh secara kerap untuk menyingkirkan kulat yang melekat pada selipar. Cukup tempoh 6 bulan, ia perlu diganti baru.

3. SPAN MANDI 2 minggu / SHOWER POUF 6 bulan
Lagi satu habitat terbaik untuk bakteria dan kulat adalah pada span mandian dan Shower pouf. Hari-hari anda sental badan untuk menyingkirkan bakteria, sudah pasti bagi bakteria yang telah berjaya disisihkan pada badan anda akan melekat pada span mandian tadi. Jadi, cara terbaik adalah ganti span mandian setiap 2 minggu sekali atau rendam shower pouf anda di dalam air yang panas menggelegak untuk memusnahkan bakteria.

4.TUALA 1-3 tahun
Bila kondisi tuala yang lembap dan tidak diurus rapi, ia menjadi habitat sempurna untuk bakteria. Walaupun anda membasuh tuala secara kerapa 2 hari sekali atau 1 minggu sekali, masalah bakteria tidak dapat diselesaikan

5. BERUS GIGI 3 bulan
Kebiasaanya, anda akan menggantikan berus gigi apabila kelihatan bristles atau berusnya mula mengemabang. Salah tu, sebaiknya ia digantikan setiap 3 bulan atau lebih baik setiap kali anda pulih dari batuk dan selsema. Jika tidak, masalah atau penyakit yang sama akan berulang lagi kerana bakteria yang menjadi punca batuk dan selsema tadi melekat pada berus gigi anda.

6. HYDROGEN PEROXIDE 2 bulan
Selepas anda membuka botol yang mengandugi hydrogen peroxide, hanya 2 bulan sahaja kandungan aktif dalam cecair ini akan aktif. Selepas 2 bulan, ia akan menjadi cecair atau air biasa. Namun bagi hydrogen peroxide yang tidak digunakan lagi dan masih tertutup rapi, ia mampu bertahan lebih dari tempoh 1 tahun

7.SIKAT RAMBUT 1 tahun
Sikat sebaiknya dicuci dengan air panas 1 minggu sekali dan di ganti setiap 1 tahun. Namun tidak bagi sikat rambut yang menggunakan material semula jadi seperti kayu, buluh dan sebagainya. tempoh expired untuk sikat jenis ini lebih cepat iaitu 1-10 bulan sahaja

8. MINYAK WANGI 3-4 tahun
Perfumes atau eau de parfum yang mengandungi essential oil hanya mampu bertahan selama 3 tahun di dalam bekas kedap udara. Namun bagi Eau de toilette, di dalam kondisi botol yang kedap udara ia mampu bertahan 4 tahun. Bila perfume atau minyak-minyak wangi ini menjangkawi tempoh lebih dari yang ditetapkan, baunya sudah tidak sedap dan akan mengakibatkan masalah kulit pada si pemakai

9. PUTING KANAK-KANAK 2-5 minggu
Puting jenis getah WAJIB digantikan setiap 5 minggu. Tak kesahlah sama ada ia jarang digunakan atau masih dalam keadaan elok, Puting yang diperbuat dari getah mudah menjadi habitat kepada kuman

10. CHILD CAR SEAT 6-10 tahun
Selepas tempoh 6 hingga 10 tahun, sturktur car seat anak anda mula rosak terutamanya pada bahagian span. Ini bermakna, ia bukan sekadar tidak memberi keselesaan kepada anak anda, malah tidak selamat. Disamping itu juga, span yang telah mencecah usia lebih 6 tahun mula menjadi habitat bakteria dan ulat terutamanya apabila ada makanan yang tumpah. Lap sahaja tidak memadai sedangkan anda tidak pasti kondisi di dalam span.

Ramai yang ebrtanya dan nak tahu cara untuk kilatkan dapur seperti baru.

Baking soda
Garam
Cecair pencuci pinggan
tisu
Cuka

1. Tabur baking soda dan garam pada permukaan dapur gas
2. Letakkan pula cecair pencuci pinggan atas taburan garam dan baking soda tadi
3. Lumur rata-rata ketiga-tiga bahan yang diletak tadi
4. selesai, tutp dengan tisu 2-3 lapis
5. Tuangkan cuka pada eprmukaan tisu tadi dan pastikan tisu serap cuka yang dituang sepenuhnya dan basah
6. Biarkan lekapan tisu tadi selama 1 jam
7. selepas 1 jam, gosok guna berus periuk

P/S: Teknik cucian ni pun sesuai untuk bersihkan bontot kuali

Nak Bersihkan Dapur Berkilat Macam Baru, Guna Bahan Dapur Ni Je


Wanita Ini Berani Pilih Tembok Dinding Warna Gelap, Tapi Ini Hasilnya

Profil taman
Pemilik: Scarlette Lee Suyin
Lokas: Subang Jaya
Jenis kediaman: Semi-D
Keluasan taman: 1,800 kaki persegi
Konsep taman: Tropika
Tempoh taman: 4 tahun

Dinding atau tembok pagar yang menggunakan batu bata merah memang menjadi idaman ramai. Namun tidak bagi pemilik kediaman yang terletak di Subang Jaya. Ilmu dan kemahiran seni yang dimiliki diguna pakai untuk menata hias laman.

Untuk mengurangkan kerja-kerja penyelenggaraan, pemilik lebih gemar memilih gabungan harmoni pelbagai tekstur tanaman hijau pelbagai tekstur menghias latar kediaman. Rugi besar apabila paduan kehijauan tidak dapat dilihat denagn sempurna.

Jadi pemilik mengambil langkah berani untuk mengecat tembok pagar batu bata merah yang berukuran 2.5 meter ini dengan warna gelap untuk menonjolkan lagi rona hijau dan tekstur tanaman. Warna yang dipilih adalah blue night atau ada yang sinonim dengan nama night sky.

Kenapa dalam banyak-banyak warna gelap, biru kekelabuan ini menjadi pilihan? Sebaiknya hitam adalah padanan terbaik. Namun pemilik khuatir, warna hitam akan meninggalkan kesan capukkan atau watermark. Jadi, laman pemilik lebih mudah kelihatan kotor.

1. Potong lebih kurang 2-3 inici batang sawai dari pangkalnya. Elak terpotong pucuk yang baru nak hidup juga
2. Rendam dengan sedikit air sampai aras batang keras sahaja
3. Tukar air rendaman setiap hari untuk mengelak batang sawi membusuk
4. Hari ke-3, dah boleh pindahkan sawi ke bekas tanaman kekal. Puan nora menggunakan bahan cocopeat sebagai medium tanaman

Pokok yang disemai berusia 7 hari sudah mengeluarkan daun matang

Seringkali warga bandar mengeluh macam mana nak bercucuk tanam kalau ruang yang ada pun sempit dan muat-muat untuk keperluan keluarga saja. Sebenarnya ada banyak cara yang sesuai cuma mungkin mindset kita dah terbiasa kalau nak tanam pokok mestilah di atas tanah. Dengan panduan daripada Jabatan Pertanian ini, mereka yang tinggal di flat, apartment, rumah teres lot tengah dan sebagainya boleh amalkan menanam sayur cara ini. Mudah dan dapat memberi manfaat buat keluarga kita.

i.) Konsep Laman Edibel

Laman edibel adalah satu konsep yang menggabungkan penanaman antara tanaman edibel atau tanaman makanan dan tanaman hiasan mengikut nisbah 70:30 iaitu 70% tanaman makanan dan 30% tanaman hiasan. Gabungan ini, selain menjadikan persekitaran kelihatan menarik, ia juga boleh menjadi sumber makanan segar, berkhasiat dan selamat dimakan.  Tanaman edibel yang dipilih dan ditanam seharusnya dapat menampung secukupnya untuk satu hidangan dan tanaman hiasan pula berfungsi sebagai agen biologi kawalan serangga perosak. Kebiasaannya jenis tanaman yang boleh ditanam adalah sayuran jenis daun seperti sawi, pak choi, kangkung, bayam dan jenis sayur buah seperti cili, terung, bendi, peria. Tanaman herba seperti serai, kunyit, kari, pandan dan pokok limau sesuai ditanam kerana ia adalah tanaman yang lasak dengan penyelenggaraan yang mudah.

ii.) Penanaman dalam Bekas/Pasu

Bagi kawasan rumah kediaman yang mempunyai ruang persekitaran yang agak sempit seperti rumah pangsa atau flat, penanaman sayuran dan herba sesuai di tanam di dalam pasu, bekas terpakai atau polibeg. Selain mudah dari segi penyelenggaraan tanaman seperti menggembur media, membaja, merumpai dan menyiram, penanaman dalam pasu juga menghasilkan keseragaman reka bentuk di halaman rumah yang sempit.

Terdapat pelbagai jenis pasu yang berbeza dari segi bentuk dan saiz yang ada dijual di pasaran. Pemilihan jenis tanaman yang sesuai ditanam di dalam pasu adalah bergantung kepada saiz pasu. Jenis tanaman sayur-sayuran yang sesuai ditanam di dalam pasu bersaiz sederhana kecil (±10”x10”) adalah dari jenis akar serabut, semusim, tidak menjalar dan ketinggian pokok di bawah 1 meter.

Kebiasaan sayuran jenis daun yang ditanam di dalam pasu adalah seperti sawi, pak choi, kangkung, bayam, salad, kuchai manakala kailan dan jenis sayur buah seperti cili, terung dan bendi.

Bagi tanaman herba yang sesuai ditanam di dalam pasu adalah seperti kunyit, kari, pandan, lidah buaya, rosemary, kesum, pegaga, stevia dan pokok limau. Walau bagaimanapun, penuaian yang kerap perlu dibuat memandangkan tanaman ini mudah membiak.

iii.) Tanam Dalam Bekas Recyle

Konsep guna semula bahan terbuang/terpakai sesuai dipraktikkan di kediaman dengan menjadikan botol plastik, bekas air minuman, tong drum plastik, tin, bekas kaca, kain dll. sebagai bekas tanaman. Terdapat pelbagai ciptaan boleh dihasilkan dari bahan terbuang/terpakai seperti menara botol, mini aquaponik, bekas siraman dll. Tambahan lagi, dengan sedikit sentuhan kreativiti dalam inovasi ini boleh menjadi pendapatan sampingan kepada penduduk bandar.

Bahan buangan sisa dapur seperti sayur, buah, ikan dan ayam boleh diproses menjadi baja semula jadi dan sebagai bahan untuk kawalan serangga manakala bahan buangan makanan jika ditambahkan dengan tanah bermikrob boleh pula dijadikan baja kompos dan digunakan semula pada tanaman. Selain aktiviti ini dapat menjimatkan kos input pertanian, mengurangkan sisa buangan rumah, menjamin keselamatan dan kesihatan makanan itu sendiri malah dapat menggalakkan penduduk bandar untuk bersosial dan berkreativiti.

iv.) Penanaman Vertikal

Penanaman vertikal dihasilkan di atas permukaan yang menegak dengan cara pokok tumbuh di atas permukaan tersebut yang disokong oleh struktur tertentu dengan mengandungi medium tanaman mencukupi. Konsep ini sesuai untuk diaplikasikan di kawasan terhad dengan mengambil kira faktor seperti ruang, kesuaian tanaman, jenis medium tanaman dan tarikan graviti. Selain itu, penyiraman tanaman diberi secukupnya sahaja.

Jenis tanaman sayur-sayuran yang sesuai ditanam menggunakan konsep ini adalah dari jenis akar serabut, semusim, tidak menjalar, batang lembut dan ketinggian kurang dari 1 kaki. Kebiasaannya adalah sayuran jenis daun seperti sawi, pak choi, kangkung, bayam, salad dan kuchai.

Bagi tanaman herba yang sesuai adalah dari jenis akar serabut, merayap dan renek seperti rosemary, kesum, pegaga dan stevia.

v.) Teknik Tanaman Hidroponik

Selain penanaman terus ke tanah atau penanaman menggunakan pasu, beberapa teknologi dalam pertanian boleh diaplikasikan di kawasan kediaman yang sempit seperti teknologi mini fertigasi, Nutrient Film Technique (NFT) dan piskiponik. Teknologi fertigasi adalah satu kaedah penanaman dimana baja dalam bentuk larutan disalurkan melalui sistem pengairan, manakala NFT adalah teknik hidroponik (tanaman sayur-sayuran tanpa tanah) di mana baja dalam bentuk larutan dialirkan melalui satu kitaran saluran bersambung  dan piskiponik adalah kombinasi aktiviti akuakultur (ternakan ikan dalam kurungan) dan hidroponik. Dengan sedikit pengubahsuaian, semua teknologi ini boleh diaplikasikan di kawasan kediaman yang terhad, sempit dan tiada tanah untuk bertani.

Jenis tanaman sayur-sayuran yang sesuai ditanam menggunakan teknologi NFT dan piskiponik adalah dari jenis akar serabut, semusim, tidak menjalar, batang lembut dan ketinggian kurang dari 1 kaki. Kebiasaannya adalah sayuran jenis daun yang ditanam seperti sawi, pak choi, kangkung, bayam, salad dan kuchai.

Rupanya tanam pandan dalam pasu lebih sempurna dan dan cepat membiak yang ramai tak tahu. Sedapnya aroma nasi yang di letak daun pandan walaupun hanya nasi putih. Pandan ni, banyak kegunaannya bukan sahaja dalam masakan. Ia juga digunakan untuk tujuan lain seperti semedi merawat penyakit, menghalau lipas, mengharumkan kamar dan sebagainya. Sehinggakana da yang sanggup membuat atau menghasilkan formula alternatif seperti aroma daun.

Umum tahu, pokok ini mudah dibiakkan di kawasan yang lembap dan mempunyai kandungan organik yang tinggi. Sebab itu kebanykakkan orang akan memilih kawasan berhampiran dengan air seperti tepi parit atau longkang yang berair sebagai lokasi untuk tanam daun pandan. tapi, bagi anda yang tidak mempunyai ruang landskap yang mencukupi terutamanya yang tinggal di rumah flat dan pangsapuri, anda boleh cuba tanam daun pandan di dalam pasu. Hasilnya memang tidak sama dengan yang ditanam di atas tanah. tapi, boleh la. Berikut keperluan yang perlu disediakan:

1. Medium tanaman
Pilih medium tanaman yang kaya dengan bahan organik . Boleh gunakan medium tanaman siap rawat yang terdapat dipasaran. Cuma, untuk pandan ia memerlukan tanah yang sentiasa gembur. Oleh itu, tambahkan perlite ke dalam medium tanaman.
Perlite bukan sekadar dapat memperbaiki sistem saliran dan pengudaraan medium pemasuan malah ia dapat memegang kelembapan dalam tempoh yang lama

2. Pilih pasu
Pastikan anda menggunakan pasu yang mempunyai sistem saliran di bahagian dasarnya. Walaupun pandan sukakan air, namun ia tidak tahan kepada air yang bertakung dalam tempoh yang lama. Ia akan melemaskan sistem akar pandan. Sebaiknya, pilih pasu jenis tanah liat kerana ia mempunyai sistemudara yang baik

3. Anak pokok
Pilih anak pokok yang telah matang. Anak pokok pandan menunjukkan ia telah matang apabila sudah mengelurkan akar sendiri. Pastikan anak pokok tersebut mempunyai sekurang-kurangnya 3 helai akar yang sihat. Tak perlu akar yang terlalu panjang. Pastikan anda menggunkan pisau yang telah distril untuk memotong anak pokok dari induknya.

4. Penanaman
Sediakan medium di dalam pasu dan tanam bahagian akar yang kasar terus ke dalam medium tanaman. Sediakan sokongan kerana untuk peringkat ini, akar pandan masih tidak kukuh. Selesai di tanam, terus lakukan siraman dan letakkandi kawasan yang tidak terima terik matahari terus. Elak letak di tempat yang terkena matahari petang kerana ia akan membantutkan pertumbuhan pandan

5. Siraman
Untuk peringkat awal tanaman, siraman perlu di lakukan sehari sekali. Akan tetapi, jika musim panas, periksa medium tanaman. Jika kering, segara lakukan siraman. Apabila pokok sudah stabil, siraman hanya perlu dilakukan 2 kali seminggu atau jika perlu

6. Pembajaan dan menggembur
Ia memang tanaman yang memerlukan nutrisi yang tinggi dan sentiasa gembur. Oleh itu, lakukan pembajaan dan kerja menggembur setiap 2 minggu. Jika kelihatan medium semakan mendap, segara tambahkan bagi mengelak akar  terdedah kepada persekitaran

Selain pandan, anda boleh juga tanam serai dan kunyit di dalam pasu


Enzim Red Bull + Belacan + Sabun Basuh Pinggan Untuk Lebatkan Buah Timun dan Tembikai

Timun dan tembikai antara tanaman yang mudah dibiakkan namun susah untuk mendapatkan hasilnya. Oleh itu, bagi memastikan hasil yang optimum dapat di tuai, pembajaan perlu dilakukan. Selain menggunkan baja yang terdapat banyak di pasaran. Apa kata kita cuba hasilkan sendiri enzim penggalak buah untuk timun dan tembikai hanya dengan menggunakan Ajinomoto dan Red bull.

Bahan-bahan:

1 sudu makan Ajinomoto
2 sudu makan Red bull (boleh gunakan apa-apa jenis minuman tenaga)
½ Sudu makan belacan
2 sudu makan sabun basuh pinggan
20 lite air tanpa klorin

Cara-cara:

Campurkan semua bahan dan semburkan terus pada keseluruhan tanaman setiam 7 hari sekali. Baja ini hasilnya sebaik butiran NPK 15:15:15 dan sesuai digunakan untuk semua jenis tanaman berbuah

Limau purut atau nama saintifiknya Citrus hystrix merupakan tanaman saka yang berasal dari Asia Tenggara. Hari ini limau purut banyak ditanam di Malaysia, Thailand dan Indonesia. Ia dikenali dengan pelbagai nama seperti Keiffer lime (Kafir lime) di Barat, Bai makrut di Thailand dan di Indonesia dipanggil Jerut purut kerana rasanya masam dan sedikit pahit.

Limau purut ditanam secara meluas di seluruh dunia sebagai penyeri laman untuk diambil buahnya. Ia sesuai ditanam dalam bekas tanaman dan juga dalam pasu-pasu besar yang diletakkan di patio atau pun teres.

Limau purut kelihatan sama dengan limau nipis, cuma buahnya bulat, kulitnya lebih mengerutu, berkedut tebal dan isinya tidak berair, masam dan pahit. Kadar tumbesarannya agak perlahan jika dibandingkan dengan limau lain. Ia boleh tumbuh sehingga 30 meter tinggi. Daunnya akan membiak dan berwarna hijau gelap. Struktur daunnya yang bersayap seolah-olah memberi gambarandua helai daun yang dicantumkan dari hujung ke hujung dan kelihatan seperti nombor lapan. Daunnya mengandungi sejenis minyak yang berbau wangi yang kuat, berunsur kimia dengan bahan sabininie sebanyak 14% dan bahan liminene sebanyak 15%.

Cara Penanaman

Penjagaan

SELAMAT MENCUBA!

florence fennel ( Foeniculum vulgare) ialah salah satu tanaman yang di kategorikan sebagai herba dan dianggap eksotik di Malaysia. Yang menjadi buruan tanaman ini adalah bahagian bulb atau yang berbentuk bawang. Semua bahagian fennel atau dikenali dengan nama Adas mempunyai aroma yang unik dan kesemua bahagian iaitu daun dan bawangnya di gunakan dalam masakan.

Fennel enak di masak didalam sup terutamanya sup tulang. Namun, bahagian bawangnya perlu di reneh dalam tempoh sedikit lama kerana ia keras. daunya pula dijadikan sebagai pengganti daun bawang atau daun sup.

Tanaman herba ini banya digunakan oleh masyarakat Eropah dan timur tengah. Ini bermakna, tanaman ini juga sesuai dibiak atau ditanam di Malaysia. Yang menajdi isu kebiasaanya adalah bagaimana untuk menghasilkan bahagian bawang yang besar. Berikut adalah cara penamanan fennal atau adas di Malaysia:

1. Fennel memerlukan medium tanaman yang mempunyai saliran yang baik pada kadar pH 5.5 hingga 7

2. Untuk menghasilkan bawang fennel yang baik, pastikan tempat atau lokasi tanaman di bahagian yang mempunyai cahaya matahari terus sekurang-kurangnya 6 jam sehari

3. Sememangnya fennel memerlukan cahaya matahari terus. namun tanaman ini tidak tahan akan cuaca yang terlalu panas. Oleh itu, sebaiknya jangan semai biji benih fennel ketika musim panas. Benih mula bercambah dalam tempoh 2 hingga 3 minggu

4. Jika kekurangan cahaya matahari atau dilatakkan di bawah kawasan separa teduhan, bahagian bawang fennel tidak terbentuk malah tanaman menjadi memanjang kerana mencari pencahayaan

5. Tanam atau semai biji benih fennel di dalam lubang yang mempunyai kedalaman 1/8 hingga 1/4 inci dengan jarak 6 hingga 12 inci setiap satu.

6. Pastikan medium tanaman sentiasa lembap untuk memastikan pembentukkan bawang fennel yang padat dan cantik. Jika tidak, setiap kelopak fennel yang terbentuk akan berongga

7. Pembajaan perlu di lakukan 1 minggu sekali, untuk lebih muda, anda digalak menggunkan baja jenis cecair kerana akar fennel yang pendik sukar menyerap baja jenis butiran. Ini akan menyebabkan zat yang diperlukan untuk membentuk bawang tidak memncukupi

8. tuaian boleh dilakaukan apabila fennel telah mencapai usia 12 hingga 14 minggu dari tarikh di semai. Jika tempoh 12 minggu sampai dan fennel tidak menghasilkan bawang, ini bermakna tanaman anda gagal membentuk dengan sempurna

DAUN SAYUR LEBAR DAN BESAR DENGAN MOL

Kalau berkebun dan ingin menanam sayuran mestilah sayuran berdaun seperti sawi, kangkung dan bayam menjadi pilihan. Apatah lagi bila tengok daun nya lebar dan ‘gemok’ mesti geram kan. Kebiasaannya keadaan ini berlaku disebabkan pembajaan yang mencukupi. Tapi, jika kita menanam sendiri untuk dimakan tak mungkin lah kita pakai baja kimia. Sudah pasti baja organik menjadi pilihan.

Seperti yang dikongsi kan oleh Ismat Haz di dalam Facebooknya, Baja organik yang dihasilkan dari batang pisang dan nenas boleh di gunakan untuk menghasilkan sayuran berdaun lebar dan subur.

Ingin tahu cara sediakan baja atau MOL tersebut? ikuti langkah-langkah berikut

MOL pisang

Bahan-bahan:

500 gram pisang dipotong kecil
500 gram gula merah
1 biji air kelapa muda
1 botol yakult original

Cara-cara:

1. Gaul sebati pisang yang telah dipotong dengan gula merah

2. Peram dalam bekas kedap udara dan disimpan ditempat teduh untuk proses perapan untuk tempoh 10 hari.

3. Setelah peraman cukup 10 hari masukkan pula air kelapa (sebiji) dan sebotol yakult dan peram lagi selama 5 hari.

ATAU

MOL nenas

Bahan-bahan:

500 gram nenas dipotong kecil
500 gram gula merah
1 biji air kelapa muda
1 botol yakult original

Cara-cara:

1. Gaul sebati potongan nenas dan gula merah

Setelah 15 hari ke atas, MOL tersebut sudah boleh diguna, cara penggunaannya ialah:

1. 10 ml MOL campur 10 liter air tanpa klorin.

2. Spray pada keseluruhan pokok 2-3 kali semburan dalam seminggu.


Perkakas Dapur Wajib Yang Perlu Ada Kalau Nak Senang Kerja Di Dapur

Masih ada yang membuang masa di ruang dapur atas faktor apa ya? Ini yang perlu anda tahu, perkakas dapur wajib ada kalau nak senang kerja di dapur. Artikel ini akan menerangkan beberapa perkakas dapur serta kegunaannya untuk membantu dalam aktiviti memasak anda.

Dapur merupakan bahagian rumah yang paling penting. Di situlah tempat memasak, menyediakan jamuan dan juga menjadi tempat merapatkan hubungan kekeluargaan dengan meluangkan masa bersama-sama semasa berada di dapur. Macam selalu orang kata, dapur adalah nadi sebuah rumah.

Sama ada kita tukang masak yang handal, atau pun tukang masak amatur yang menggunakan YouTube dan Google sebagai guru masakan kita, alatan-alatan ini wajib berada di dapur kita semua, bukan sahaja untuk memasak, tetapi juga memanggang, membakar dan juga mempraktiskan resepi baru yang kita pelajari.

Perkakas dapur tersebut adalah:

1. Pisau
Ada tiga jenis pisau yang wajib berada di dapur – pisau bergerigi, pisau koki sepanjang 8 hingga 10 inci dan pisau parang adalah asas yang baik patut kita semua simpan di ruang dapur kita.

2. Papan pemotong
Ada dua papan pemotong yang sesuai – satu untuk bahan mentah dan satu untuk makanan dan masakan yang telah dimasak – ini untuk mengelakkan pencemaran semasa memasak.

Untuk bahan mentah, kami lebih suka menggunakan papan pemotong plastik dengan cengkaman dan tidak licin. Untuk masakan yang sudah dimasak, papan pemotong kayu atau plastik boleh digunakan.

3. Periuk nasi
Periuk nasi automatik kini menjadi alatan biasa yang perlu ada di mana-mana dapur, dengan kemudahan teknologi yang mempunyai tiga dalam satu kelebihan. Ianya lebih mudah digunakan berbanding memasak nasi di dalam periuk biasa di atas dapur, dengan menggunakan hanya satu butang.

4. Perkakas penyediaan makanan
Mempunyai variasi peralatan adalah sangat berguna untuk mencuba pelbagai resepi dan masakan. Sekiranya anda suka memasak, perkakas mudah seperti pengupas sayur, sudu kayu, palu daging, sudu berlubang, penyepit, sendok dan non-stick spatula adalah sangat sesuai.

5. Penapis
Agak menjengkelkan apabila pasta yang sudah siap lembut direbus, sukar untuk dibawa keluar daripada periuknya dengan lebihan air yang menitik daripada pasta tersebut. Penapis memudahkan kita untuk membasuh sayur, mengangkat mee selepas siap direndam dan ada juga yang menggunakan penapis untuk menapis sisa makanan selepas makan.

6. Dapur (Stove)
Dapur juga adalah salah satu alat yang wajib ada di dapur. Jika tiada alat ini, tidak berasap lah rumah kita gamaknya. Dapur kini boleh didapati dengan dua jenis – satu dapur elektrik di mana ia tidak memerlukan api untuk memasak, cukup dengan haba dan yang kedua ialah dapur tradisional di mana kita menggunakan tong gas untuk memasak dan juga api.

7. Pengadun (mixer)
Untuk penggemar bakeri dan pastry – dan suka untuk membuatnya di rumah sendiri, pengadun elektrik ialah peralatan yang wajib ada di dapur anda. Selain sifatnya yang sangat mudah untuk mengadun bahan-bahan, ia juga menjimatkan masa berbanding menggunakan pengadun tangan. Bukan setakat itu sahaja, pengadun elektrik juga menjimatkan masa kita untuk mencampurkan semua bahan-bahan adunan sehingga sebati.

8. Pengisar
Pengisar tangan atau elektrik, kedua-duanya adalah peralatan yang mesti ada di dapur kita. Sama ada mengisar daging, atau bawang, atau apa-apa sahaja, pengisar semestinya menjadikan keperluan bahan makanan kita menjadi lebih lumat dan mudah untuk dimasak. Pengisar juga digunakan untuk membuat jus, juga terdapat set pengisar yang disediakan bersama pengisar kacang.

9. Set pinggan mangkuk
Set pinggan mangkuk dengan pelbagai jenis dan bentuk ini bukan sahaja menjadi kegemaran para wanita yang suka menjadikannya sebagai koleksi, tetapi ianya juga menjadi satu kemestian untuk dapur yang lengkap. Jika masakan semua sudah siap dimasak, di mana kita mahu letakkan semua juadah tersebut, bukan?

10. Set kuali dan periuk dan air fryer
Ya, di mana kita mahu memasak semua bahan-bahan yang kita sudah sediakan jika bukan di kuali atau periuk, bukan? Kuali biasanya digunakan untuk menggoreng manakala periuk digunakan untuk merebus atau memasak sup.

Selain itu, kini terdapat teknologi menggoreng yang lebih sihat dan efisien tanpa menggunakan minyak dan ia disebut sebagai air fryer. Teknologi terbaru ini pastinya perlu di dapur kita supaya masakan kita lebih pelbagai dan yang lebih utama adalah lebih sihat untuk diri kita dan juga keluarga.

11. Peti sejuk
Apalah gunanya dapur tanpa peti sejuk? Lagi besar dapur seseorang, lagi besar peti sejuk yang diperlukan. Bukan sahaja ia digunakan untuk menyimpan bahan-bahan mentah dan tidak tahan lama, tetapi ia juga digunakan untuk makanan sejukbeku seperti nugget dan juga frozen food lain yang kini menjadi trend penjual kuih-muih.

12. Ketuhar
Ketuhar digunakan untuk membakar dan juga memanggang. Di musim perayaan, keperluan ketuhar dilihat sebagai satu kemestian untuk membakar biskut dan juga juadah istimewa lain untuk meraikan hari yang bahagia.

13. Ketuhar gelombang mikro (microwave)
Penggunaan microwave pada masa kini seakan-akan menjadi satu kemestian lebih-lebih lagi dengan adanya pelbagai makanan sejukbeku pada masa kini seperti nasi goreng sejukbeku, sosej dan ada juga spageti carbonara sejukbeku. Teknologi pemanasan yang disediakan pada microwave ini menjadikan ia sebagai salah satu perkakas yang perlu ada untuk kemudahan memasak.

Susun atur dapur ni jantung rumah, boleh mudahkan tugas siapa yang memasak. IMPIANA sediakan 6 jenis susun atur dapur yang terbaik untuk anda supaya ceria dan seronok je memasak. Jom baca!

Kalau susun atur dapur berselerak, tak kemas, tak cantik, nak masak pun tak ada mood kan? Last sekali, bungkus atau makan dekat kedai je. Tapi, rugi tau kalau asyik makan dekat luar.

Satunya sebab membazir, lagi satu, serius cakap kalau masak sendiri lagi-lagi kalau ada keluarga yang nak makan sama memang lagi terasa kesedapan dia tu. Bak kata orang, masak dengan kasih sayang!

Bila dapat buat dapur cantik-cantik, dan ada kelengkapan dapur yang cukup mesti hari-hari rasa nak masak. Kalau boleh, pagi, petang, siang dan malam tu nak masak dan makan dekat rumah je semua!

Dapur ni ada banyak jenis, ada dapur basah dan dapur kering atau nak buat dapur dalam atau luar rumah. Tapi, letaklah banyak mana dapur pun, kalau susun atur tak menarik, tak best juga, kan?

Apakah Jenis Susun Atur Ruang Dapur Yang Ada?
Ada 6 jenis utama susun atur ruang dapur yang selalu dipilih bila hendak membina bahagian dapur. Selalunya ia bergantung pada jenis rumah, saiz dapur dan mengikut keselesaan penghuni rumah.

Ada yang suka dapurnya nampak luas dan minimal kelengkapan dapurnya, tapi ada juga yang lebih suka kalau dapurnya cukup lengkap dengan pelbagai barang dan ada banyak ruang kabinet.

Semuanya bergantung pada anda. Yang penting, anda perlu tahu yang setiap dapur memerlukan tiga pusat kerja yang penting:

Jadi, mari kita tengok dulu apakah jenis susun atur dapur yang ada.

1) Dapur Satu Dinding
Dapur satu dinding adalah susun atur dapur yang sangat sesuai untuk tempat tinggal yang kecil seperti unit studio atau pangsapuri kerana ia menggunakan ruang yang minimum.

Susun atur dapur kecil ni menempatkan ketiga-tiga pusat kerja dalam satu barisan, dengan kabinet dan peralatan memasak yang dipasang pada satu dinding tunggal.

Ada yang mengatakan pusat kerja di dapur tak sepatutnya diletakkan bersebelahan begitu kerana tak ada ruang kosong antara mereka.

Namun, konsep dapur satu dinding ni adalah yang paling murah dan sangat sesuai untuk ruang yang kecil. Memasak juga sangat mudah kerana semuanya senang dicapai.

2) Dapur Bentuk-L
Susun atur dapur ni sesuai untuk rumah yang didiami oleh keluarga kecil, dan mungkin juga untuk mereka yang mempunyai ruang lantai dapur yang tak terlalu besar.

Ia menggunakan dua dinding dalam bentuk-L untuk meletakkan kabinet, countertop, dan peralatan dapur.

Ketiga-tiga pusat kerja dapur juga diintegrasi dengan cekap dalam dapur bentuk-L untuk memudahkan proses memasak anda.

Jika anda masih ada ruang kosong, anda juga boleh menambahkan meja makan kecil atau pulau mengikut kesesuaian ruang anda, barulah nampak cantik je susun atur dapur anda tu!

3) Dapur Bentuk-U
Design dapur bentuk-U pula mempunyai tiga dinding kabinet dan peralatan. Jika anda mempunyai ruang dapur yang besar atau mungkin menghabiskan banyak masa di dapur inilah susun atur yang anda mahu.

Ia menyediakan tempat kerja yang lebih besar, dengan kaunter dan ruang kabinet tambaham Pusat kerja dapur juga sangat berkesan kerana susun atur ni membantu menjimatkan masa dan tenaga ketika memasak.

4) Dapur Peninsula atau Bentuk-G
Dapur Peninsula selalunya direka dengan pulau yang bersambung. Ruang ekstra ni selalunya digunakan sebagai meja sementara, ruang penyimpanan atau tempat makan.

Berbeza dengan pulau yang selalu diletakkan di dapur tu, ruang ni boleh diakses dari tiga sisi sahaja.

Pada yang teringin untuk menambahkan pulau di dapur mungkin boleh menggunakan susun atur dapur ni kerana anda juga boleh menggunakan ruang tu untuk menyediakan bahan masakan.

5) Dapur Dengan Pulau (Island)
Susun atur dapur menggunakan pulau akan memberikan anda lebih banyak ruang untuk bekerja dan menyimpan jadi nak masak pun rasa lagi mudah.

Pulau ni boleh digunakan untuk ruang kabinet, perkakas, sink, kaunter, atau tempat makan.

Jika anda menambahkan pulau pada dapur bentuk-L ia akan menjadi seperti dapur bentuk-U, dan kalau pulau ditambah pada dapur satu dinding, ianya terus akan menjadi seperti dapur design galei. Menarikkan?

Ada juga design terbaru di mana susun aturnya meletakkan dua pulau dalam satu dapur, seperti gambar di bawah.

Ini hanya praktikal untuk ruang dapur yang sangat luas, dan mungkin kalau ada ramai yang suka memasak dalam rumah anda.

Jika tak digunakan sebagai tempat penyediaan untuk memasak pun, mungkin satu lagi pulau ekstra boleh dijadikan tempat anak makan dan bermain ketika anda sibuk di dapur.

Walau bagaimanapun, sebelum anda menambahkan pulau ni, pastikan dulu yang ruangan dapur anda memang cukup besar.

6) Dapur Galei (Galley)
Dapur design galei adalah salah satu susunan yang paling cekap. Ia juga dikenali sebagai dapur selari dan sangat sesuai untuk ruangan yang kecil kerana dapat menjimatkan ruang lantai.

Susun atur dapur jenis ni menggunakan dua dinding yang bertentangan antara satu sama lain, yang mewujudkan satu jalan di tengah-tengah.

Semua bahan yang diperlukan ketika memasak boleh diambil dengan mudah dan pusat kerja juga diletak dalam posisi yang praktikal.

Jika masih ada ruang yang besar di bahagian tengah, anda juga boleh menambahkan pulau untuk membuatkan dapur anda nampak lebih moden.

Rotan merupakan metarial semulajadi yang boleh diperbaharui, tumbuh di kawasan tropika sekitar Afrika, Asia dan Australasia. Kerana sifat rotan yang ringan, tahan lama dan agak fleksibel, ia digunakan untuk pelbagai tujuan seperti dijadikan perabot, kraf tangan, dan juga bahan bangunan. Rotan menjadi sumber pilihan yang mendapat permintaan tinggi di Asia Selatan dan Asia Tenggara kerana ia lebih mudah dan cepat matang berbanding pokok untuk mendapatkan kayu.

Perabot dan aksesori rotan bukan sahaja kelihatan cantik malah ia juga tahan lama, jadi kebanyakan perabot rotan hanya memerlukan pembersihan dan penjagaan asas untuk mengekalkan kekuatan dan warna semulajadi nya. Ikuti langkah-langkah mudah berikut untuk menjaga perabot rotan anda agar kekal cantik seperti hari pertama anda membelinya. Selamat mencuba!

Langkah 1

Bersihkan permukaan perabot dengan kerap. Pembersihan mingguan atau bulanan adalah tempoh yang ideal bagi melindungi dan mencegah kerosakan serius. Bersihkan dengan pencuci pinggan mangkuk yang dicairkan sedikit dengan air. Alirkan air sabun dari atas menggunakan kain lembut dan kemudian lap permukaan perabot tanpa membasahkan kayu. Pastikan air masuk dan gosok ke dalam celah-celah dan alur dengan berus gigi atau berus kecil.

Langkah 2

Langkah 3

Jika terdapat kerosakan minor atau kotoran terpalit, cepat-cepat betulkan atau bersihkan. Gunakan bahan pencuci dan kain untuk gosok keluar kotoran sejurus selepas berlaku. Untuk kerosakan yang lebih serius seperti keretakan atau belahan, cuba rebuskan linseed oil untuk melembap semula bahagian tersebut.

Langkah 4

Adakan aktiviti pembersihan major sekurang-kurangnya sekali dalam setahun. Pembersihan menyeluruh boleh mengelak pengumpulan kotoran dan juga akan menghalang kerosakan yang lebih teruk. Gosok rotan dengan bahan pencuci, menggunakan lebih sedikit air daripada yang anda gunakan untuk pembersihan mingguan. Kemudian keringkan perabot rotan itu secepat mungkin, sama ada dengan menggunakan pengering rambut atau menjemurnya diluar. Akhir sekali, sapukan lapisan syelek atau lacquer sebagai pelindung perabot sementara menunggu sesi pembersihan seterusnya.

Langkah 5

Jangan lupa letakkan rubber stopper di bawah kaki perabot rotan anda. Ruang antara rotan dengan lantai itu akan mengelakkan kerosakan yang tidak diingini untuk jangka masa yang panjang.

Warna dan kehidupan manusia sememangnya tidak dapat dipisahkan. Minat dan perspektif setiap individu terhadap warna juga berbeza-beza bergantung kepada latar belakang, asal-usul, budaya, status ekonomi dan warisan. Memilih warna untuk pakaian dan pelbagai barangan peribadi tidaklah sesuakr memilih warna cat untuk kediaman. Ini kerana tersalah memilih warna cat, maka tidak mudah untuk menukarnya kerana faktor kos, tenaga dan masa juga perlulah diambil kira. Oleh itu sebelum memilih warna cati untuk kediaman, kenali rahsia warna ini dengan personaliti anda secara lebih dekat.


Guna Belacan Dan Gula Merah Untuk Lebatkan Cili Padi

Baja Belacan Dan Gula Merah Untuk Cili Berbuah Lebat dan Tahan Penyakit

Pokok cili ni, nak tanam memang mudah. Tapi nak menjaganya sangat rumit. Mudah terdedah kepada penyakit dan virus. Sebab tu harga cili di pasaran mahal.

Baca juga: Cara Betul Tuai Cili, Macam Ni Baru Pokok Tak Putus-Putus Berbuah

En Izham Alias ada berkongsi petua untuk tanam cili supaya berbuah lebat dan tahan penyakit di dalam group Kebun Bandar: jom tanam sendiri

Bahan:

Belacan – 100g
Gula molases / gula merah – 100g
Air tanpa klorin (air hujan, air perigi, tapisan) – 500 mL

Cara-cara:

Rendam belacan di dalam bekas berisi air 500 mL. Kacau sehingga larut.
Kemudian masukkan gula merah / molases. Kacau sehingga sebati.
Tutup dengan kain kasa bekas tersebut.
Peram selama sebulan.
Selepas diperam, kacau dan tapis. Ambil pati penggalak tersebut.

Cara guna:

10 mL pati + 2 L air biasa
Sembur pada daun, batang, dan tanah waktu pagi sekitar 7am-10am, seminggu sekali
Selain pokok cili, penggalak tanaman ini boleh disembur pada tanaman lain seperti pokok tin, sayuran, dan pokok mulberi.

Ramai yang cuba menanam semula sayuran dari keratan yang dibeli dari pasar. Tapi tak menjadi, IMPIANA kongsikan teknik betul tanam pokok sup, pokok tahan lama kalau ikut cara ini. Antara sayuran yang berjaya ditanam semula adalah seperti daun sup, pokok ketumbar, kangkung, lobak dan pelbagai lagi.

Sebenarnya, pokok ketumbar alah pada air. Hanya bahagian akarnya sahaja perlu bersentuhan dengan air. Tapi ramai yang rendam sampai pangkal batang dahan. Hal ini menyebabkan bahagian yang terendam rosak. Mudah sebenarnya untuk tanam pokok daun sup.

Jika anda masih merancang untuk menanam pokok ketumbar dari keratan yang di beli di pasar. Anda WAJIB ikut langkah mudah ini.

1.Tinggalkan batang daun ketumbar 1.5 inci dari akar dan pucuk-pucuk yang masih muda

2. Rendam bahagian akar sahaja di dalam air

3. Keesokan petangnya, bila dahan yang ditinggalkan dah nampak sihat, boleh dipindahkan ke tanah. Gunkan medium yang bercampur dengan pasir sedikit dan proses pemindahan sebaiknya dilakukan di waktu petang.

4. Tanam bahagian akar daun ketumbar sahaja. Kebiasaannya ramai yang tanam sampai tenggelam batang. Ini yang menyebabkan pokok ketumbar pada awalnya hidup namun tak tahan lama kerana pangkal batang yang tertanam menjadi basah.

Sumber: tanamitumudahkan.blogspot.my/

Pokok cili, daun ketumbar, pandan, daun sup, daun bawang, serai dan sebaginya ini sangat pentik ada di laman kita. Tanaman seperti ini amat digalakkan untuk menjimatkan kos perbelanjaan barang dapur tanpa kita sedari. Jom sama-sama kita bercucuk tanam untuk dijadikan sumber bahan masakan dan makanan kita sekeluarga.

Wainscoting merupakan susunan bingkai pada dinding yang tidak hanya kelihatan anggun, malah juga merupakan salah satu perincian atau kemasan hiasan dalaman tertua di dunia. Ia telah menjadi sebuah simbol status dan unsur prestij dalam kediaman.

Tetapi zaman semakin maju, wainscoting kini tidak lagi hanya untuk golongan atasan. Sesiapa pun boleh menambah elemen ini untuk kediaman lebih elegan. Malah, anda boleh DIY sendiri hiasan ini dengan bajet yang rendah!

BAHAN-BAHAN YANG DIPERLUKAN :

“Saya beli kayu wainscoting secara dalam talian sahaja. (Juga boleh didapati di hardware) Ada pembekal sudah potong siap-siap mengikut ukuran tertentu (2,4,5,6 kaki) untuk memudahkan pengguna tetapi saya beli yang panjang dan potong sendiri.

Banyak design kayu utk buat frame tu. Boleh pilih mengikut budget masing-masing. Saya beli yang berharga RM1.70 sekaki.”

“Potong hujung kayu tepat 45 darjah. Saya hanya gunakan sesiku L untuk mengukur.”

“Untuk proses menampla, hanya perlukan gam dan water level. Ukur dengan tepat dan tandakan pada kawasan yang ingin ditampal. Sapu rata gam pada kayu dan beri tekanan selama 2 ke 3 minit agar kayu melekat pada dinding. Boleh gunakan masking tape dan biarkan selama beberapa jam sehingga gam kering.

Periksa jika ada lubang atau gam yang tidak melekat. Gunakan sealent untuk mengemaskan lagi wainscoting.

Langkah terakhir, boleh cat dinding dan wainscoting mengikut kesesuaian konseo kediaman anda. Selamat Mencuba!

Jadi, bagi anda yang mengamalkan konsep tanaman organik memang digalakkan menggunakan racun serangga ni. Paling berkesan untuk koya dan bena. Berikut adalah cara untuk hasilkannya.

Bahan-bahan:
15 helai daun bangun-bangun
6 ulas bawang putih
1.5 liter air

Cara-cara:
1. Kisar halus kesemua bahan
2. Larutkan di dalam 1.5 liter air dan biarkan setengah jam
3. Tapiskan semua bahan yang dikisar tadi dan simpan di dalam botol kedap udara

Cara guna:
Larutkan satu penutup pati air bangun-bagun tadi bersama 1.5 liter air bersih dan sembur pada tanaman. Jika kurang berkesan, tambah dos pati air bangun-bangun


Bosan Dengan Perkakas Dapur Yang Biasa? Apa Kata Anda Gunakan Balang Rempah Bumbu Series Keluaran Jenama Kayangan Living

Bagi anda yang sememangnya hari-hari memasak di dapur, mesti ada perkakas dapur seperti bekas atau balang rempah yang sudah lama, rosak dan tidak boleh digunakan lagi.

Sekiranya anda sudah berasa bosan dengan perkakas yang sedia ada di rumah dan sedang masih mencari bekas atau balang rempah baharu dengan rekaan yang lebih moden, anda boleh mendapatkan balang rempah Bumbu Series keluaran jenama dari Kayangan Living.

Apa yang menariknya mengenai balang rempah Bumbu Series ini, ia diperbuat daripada kaca borosilikat lutsinar dan didatangkan sekali dengan penutup kedap udara yang diperbuat daripada kayu buluh.

Dengan dua pilihan saiz kapasiti 300ml dan 450ml, sememangnya amat sesuai untuk diisi pelbagai jenis rempah-ratus seperti serbuk kari, biji lada hitam, kulit kayu manis, bunga lawang dan banyak lagi.

Sekiranya anda mahu ia tampak lebih estetik dan menarik, anda juga boleh menampal pelekat label pada balang rempah anda!

Dengan hanya bermodalkan RM10, tak perlu batas atas tanah, anda boleh menanam sayur dalam beg plastik. Sesuai sangat untuk kawasan rumah dengan keluasan terhad. Bukan sahaja tidak memerlukan belanja yang banyak tetapi juga cara ini lebih praktikal terutama bagi mereka yang baru mula berjinak-jinak dengan aktiviti berkebun.

Istimewanya melalui teknik penanaman ini, anda tidak perlu membeli pasu dan membuat batas di atas tanah yang lapang. Anda hanya perlu menanam sayur-sayuran di atas ‘batas’ di dalam beg tanah plastik sahaja.

1. Di bahagian bawah beg tanah plastik, cucuk dengan pensil lebih kurang dalam 30 biji lubang supaya akar serabut dapat turun ke bawah dan tahan lebih lama jika kurang disiram.

2. Potong bahagian atas beg tanah plastik bentuk kotak. Lipat bahagian atas sebagai penutup. Pastikan apabila dipotong petak pembukaan atas, ada lebih dalam dua hingga tiga inci dari tepi supaya tanah tidak terkeluar jika hujan. Setengah jam sudah siap semuanya.

3. Selepas itu boleh mula tanam benih pokok sayur yang anda ingin tanam.

4. Plastik akan mereput dalam tempoh satu tahun. Selepas itu gunakan semula tanah di dalam beg tanah plastik yang telah reput itu tadi. Tanah itu nanti akan ada lebih banyak bahan organik.

Teknik menanam sayur-sayuran di dalam beg tanah plastik ini sangat menjimatkan masa dan tenaga untuk mereka yang sibuk tetapi masih ingin hendak berkebun. Lubang ditebuk banyak di bahagian bawah beg tanah plastik supaya pokok sayur-sayuran dapat ditanam rapat-rapat. Jadi lebih banyak sayur-sayuran dapat ditanam dan dituai.

Dewasa ini, banyak tumbuhan yang dahulunya pernah menghiasi kediaman nenek moyang kita kian lupus dari pandangan mata. Bukan lupusnya dek sebab kepupusan, tetapi disebabkan kurangnya pemilihan tumbuhan tersebut sebagai pelengkap gaya dekorasi laman. Masyarakat kini lebih gemar memilih tumbuhan hanya berdasarkan rupa fizikalnya sahaja bukan disebabkan keperluan.

Pernahkah kita terfikir, mengapa dan kenapa tumbuhan tersebut dipilih menjadi sebahagian landskap kediaman ketika dahulu? Hakikat yang tidak di ketahui atau dilupakan adalah setiap tumbuhan itu mempunyai khasiat dan keperluannya di dalam hidup.

1.Orthosiphon aristatus (misai kucing)

Khasiat:

2.Michelia alba (cempaka)

Khasiat:

3.Acalypha hispida burm. (ekor kucing)

Khasiat:

4.Mussaenda erythrophylla (janda kaya)

Khasiat:

5.Gloriosa superba (kembang songsang)

Khasiat:

Walaupun sudah masuk tahun 2020, isu pembahagian harta di kalangan keluarga dan adik-beradik masih lagi hangat diperkatakan dan ianya seperti tiada penghujung. Merujuk kepada laporan Sinar Harian bertarikh 18 April 2018, seorang suri rumah berhadapan tuntutan ganti rugi berjumlah RM720,000 oleh lima adik-beradik kepadanya kerana didapati melakukan penipuan harta pusaka arwah bapa mereka.

Menurutnya, masalah yang dibangkitkan adalah tentang bahagian tanah pusaka geran kongsi yang semakin mengecil apabila penama asal meninggal dunia dan bahagiannya akan di turun milik kepada waris- waris mereka. Kesannya, di dalam geran tanah tersebut semakin banyak penama dan pada masa yang sama masing-masing akan memiliki bahagian yang semakin kecil saiznya.

Keadaan ini akan lebih menyukarkan proses untuk diurusniaga serta pembangunan tanah tersebut. Bahkan ianya mungkin tidak lagi praktikal untuk dibangunkan termasuklah untuk dibuat pecah bahagian. Isunya adalah berlaku ketidasetujuan diantara penama dalam perjanjian tersebut dan lebih menyukarkan keadaan jika ada yang tidak bersetuju untuk menjual bahagiannya. Akhirnya tanah tersebut terbiar begitu sahaja malahan lebih teruk lagi masing-masing buat tak tahu dan enggan bertanggungjawab.

1. Lantik seorang wakil kuasa (Power of Attorney – PA)

Lantik seorang wakil kuasa(PA) di kalangan penama tersebut yang boleh dipercayai yang akan dipertanggungjawabkan untuk menguruskan segala perkara berkaitan tanah tersebut.

Melalui cara ini semua penama akan tandatangan satu Surat Wakil Kuasa (PA) untuk memberi kuasa kepada wakil kuasa tadi untuk menguruskan urusan berkaitan tanah tersebut.

Pun begitu kuasa PA ini perlu diperhalusi dan dihadkan setakat mana yang perlu agar kuasa PA itu tidak terlalu luas sehingga menyebabkan beliau salah guna kuasa termasuklah memindahmilikkan tanah tersebut kepada dirinya sendiri.

2. Semua penama jual bahagian masing-masing

Semua penama jual bahagian masing-masing kepada seorang atau 2 orang penama yang berkemampuan serta banyak wang yang akan membeli bahagian- bahagian tanah tersebut.

Harga jualan sewajarnya mengikut harga pasaran semasa atau harga yang dipersetujui bersama.

Sekiranya PA telah ditandatangani, hanya penama yang membeli dan wakil kuasa sahaja yang akan tandatangan Perjanjian Jual Beli (SNP )dan Borang Pindah milik. Tak perlu lagi dapatkan tandatangan daripada semua penama. Pun begitu setiap penama wajar dimaklumkan sebelum proses jual beli dan pindah milik itu dilakukan.

Sewajarnya proses jual beli ini diuruskan melalui seorang peguam yang akan bertindak sebagai peguamcara urusan jual beli dan sebagai stakeholder untuk mengagih-ahihkan pembayaran harga jual beli kepada setiap penama mengikut bahagian masing-masing.

3. Tubuhkan koperasi atau syarikat anak beranak

Tubuhkan koperasi atau syarikat anak beranak di mana tanah tadi akan menjadi aset kepada syarikat atau koperasi tersebut.

Melalui cara ini setiap waris akan diberikan sijil saham mengikut bahagian masing-masing dan tanah tersebut akan dimajukan atau diusahakan dengan sesuatu aktiviti yang dapat menjana pendapatan kepada syarikat atau koperasi tersebut.

Setiap setahun sekali, hasil keuntungan perniagaan daripada tanah tersebut akan dibahagi-bahagikan kepada setiap penama mengikut bahagian saham masing-masing.

4. Majukan tanah tersebut sebagai projek perumahan

Boleh juga majukan tanah tersebut sebagai projek perumahan sama ada melalui syarikat atau koperasi adik beradik yang ditubuhkan tadi atau boleh Usaha sama (JV) dengan pemaju yang dipercayai.

Jika majukan sendiri, boleh serah balik tanah tadi kepada kerajaan dan mohon dikeluarkan geran individu yang berasingan dan seterusnya boleh bina rumah atas tanah-tanah tersebut untuk dijual.

Hasil jualan sama ada akan dibahagi-bahagikan mengikut bahagian masing-masing atau boleh dimasukkan sebagai pendapatan syarikat dan setiap penama akan dapat keuntungan setiap tahun hasil daripada pemajuan dan penjualan rumah tersebut.

Walaubagaimanapun, ini hanyalah sekadar cadangan sahaja. Ia mudah diperkatakan tetapi tidak mudah untuk dilaksanakan.

Perancangan yang teliti dan rapi serta sikap percaya satu sama lain dan saling jujur dan amanah di kalangan setiap penama dalam melaksanakan perancangan tersebut amatlah diperlukan.

Sifat ego dan tamak haruslah dibuang jauh-jauh. Jangan fikir untuk untung jangka masa pendek sahaja.

Yang penting, melalui cadangan ini masing-masing akan dapat keuntungan jangka masa panjang yang lebih besar dan berbaloi berbanding berbalah sesama sendiri  terhadap bahagian tanah yang sekangkang kera tersebut.


(VIDEO) Lelaki Ini Tunjuk Cara Bina Rumah Dari Tanah Liat dan Kayu

Kecoh dengan rumah RM 150K di jual pada harga runtuh iaitu RM 50K. Tapi impiana lebih suka rumah yang brother ni buat. Tak menggunakan modal sesen pun. Jejaka Australia ini gemar mengkaji dan mencuba sendiri cara hidup zaman primitif. Dari perkakasan yang digunakan harian seperti pisau, kapak, mangkuk dan sebagainya dibuat sendiri dari bahan-bahan yang banyak terdapat di persekitarannya.

Yang paling kagum, Rumah yang dibina menggunakan tanah liat dan kayu. Bagi sesiapa yang ada pasang niat nak bina rumah pondok, atau nak belajar kemahiran diri, boleh ikut cara-cara atau DIY kediaman yang telah disediakan.

Untuk pastikan si cilik anda diam di dalam kereta, atau ketika pulang ke kampung, sudah pastinya permainanlah menjadi penghibur mereka. Apa kata, untuk si dara sediakan sebuah bekas mainan Pack “n” Go super comel ini, barulah barang maianan tak bersepah dan mudah untuk disimpan

Bahan-bahan:

1 biji tong atau bekas simpanan plastik
Pelekat tungku dapur (untuk mendapatkan templet tunku dapur sila layari www.impiana.my)
Pelakt polos rona hitam
Pembaris
Pisau
Gunting

cara-cara:
1. Lekatkan pelekat polos hitam pada penutup tong plastik. Gunakan pembaris untuk meratakan permukaan yang ditampal. Jika terdapat pemukaan yang memerangkap udara, tekan dengan menggunakan pembaris sehingga hilang

2. Potong lebihan pelekat hitam supaya menjadi bingkai dapur yang kemas

3. Potong pelekat tungku dapur yang telah di cetak dari website impiana

4. Lekatkan pelakat dapur yang telah siap dipotong di atas penutup bekas plastik

Dinding batu bata antara feature penting bagi dekorasi berkonsepkan industri, hipster dan kediaman yang menekankan konsep english country. Namun, bagi anda yang nak makeover kediaman, tak perlulah robohkan dinding atau buat dinding baru dari batu bata. Ada kaedah yang lebih cepat dan mudah. Kebiasaanya, wallpaper bercorak batu bata menjadi pilihan. Namun bagi yang suka tekstur batu bata, wallpaper bukanlah pilihan terbaik. Apa kata cuba idea yang dikongsikan oleh Nur Nazihah Abd razak.

1. Bancuh dulu cat mengikut arahan yang terdapat pada pek bungkusan

2. Sapukkan lapisan pertama (special effect) yang telah siap dibancuh (sapuan perlu rata seperti kemasan simen pada dinding

3. Bentukkan tekstur batu bata ketika lapisan “special effect” separuh kering

4. Pastikan dinding yang telah siap di corakkan kering sepenuhnya

5. Selepas kering sepenuhnya, sapukan cat. Anda mungkin perlukan 2-3 lapisan cat untuk menghasilkan kesan batu bata yang sebenar. Pastikan cat kering sepenuhnya sebelum lapisan berikutnya di sapu

6. Gunakan cat yang sedikit gelap bagi menghasilkan tekstur batu bata sebenar

7. Buat garisan pada joint batu dengan menggunakan cat hitam atau putih. Mengikut cadangan Nazihah, soft gray nampak lebih semulajadi.

Elegan, seksi dan seni. Mungkin sekilas pandang teringat kita akan keagungan zaman Coco Chanel yang banyak bermain rona putih dan sedikit palitan hitam sebagai identiti beliau. Malah tidak sah jika kita bemain dengan rona ini jika tidak dihias dengan aksesori dinding. Putih atau hitam putih ? Yang  mana mahu mu? Putih hitam bermakna putih mendominasi hitam. Selalunya ia memberi imej klasik moden, elegan dan mahal. Percaya atau tidak?

Manakala hitam putih pula , hitam mendominasi ruang dan diselangkan sedikit dengan putih. Selalunya ia melambangkan gaya moden dan bebas. Ruang nampak sofistikated, berani dan individualistik. Seni hias moden selalunya cukup gemar bermain dengan rona hitam yang mendominasi ruang. Ia boleh dikatakan melanggar taboo dalam menghias ruang. Jadi jika anda punya koleksi perabot pop art, moden atau industri, , pilihan hitam putih dilihat sangat menarik. Apatah lagi jika anda kenakan 1 warna ketiga yang menyerlahkan seri ruang seperti merah epal.

Berbeza dengan putih hitam, ia lebih lembut dan halus, Selalunya perabot moden klasik, klasik atau art deco cantik dikenakan dengan gaya seumpama ini. Selain daripada rekaan ala Amerika, tata hias ala Perancis dan Scandinavian cukup molek diserlahkan dengan pilihan tema seumpama ini. Apatah lagi jika anda mengenakan banyak  aksesori kristal seperti chandalier, cermin dan material perak. Tidak salah jika anda mengenakan chandalier hitam sebagai ganti. Apa yang pasti, putih hitam merupakan pilihan yang cukup cantik dan menarik. Hitam bagaikan memenuhi kehadiran putih dan anda sendiri tidak perlu rona kedua kerana ia sudah memadai. Simple-simple je di IMPIANA…..


Cara Mudah Semai Bayam Dari Biji Benih Gerenti Hidup

Bayam atau dalam bahasa Inggerisnya dikenali sebagai ‘Spinach’ adalah spesies Amaranthus gangeticus yang tergolong dalam famili tumbuhan Amaranthaceae iaitu sama famili dengan pokok balung ayam iaitu sejenis tanaman hiasan yang berbunga menarik. Ia dikatakan mengandungi banyak khasiatnya tersendiri. Di antaranya seperti mempunyai kalori yang rendah tetapi tinggi dengan kandungan vitamin A dan K, mencegah kanser, meningkat sistem imuniti badan, mengekalkan kesihatan otak, merendahkan tekanan darah dan kadar kolesterol iaitu sekadar menyebut beberapa contohnya. Terdapat dua jenis pokok sayur bayam iaitu berdaun merah dan juga berdaun hijau.

Penanaman: Ia mudah ditanam menggunakan biji benihnya yang boleh didapati dari buahnya yang matang. Bijinya juga boleh dibeli dari pusat tanaman, kedai pertanian, dan juga pasaraya. Arahan mengenai cara menyemai dan menanam pokok bayam ini juga tertera di pek biji benih yang dibeli bagi memudahkan cara penanamannya .

Ia sesuai tumbuh dalam campuran tanah atau medium tanaman yang agak lembap serta gembur  dan juga mengandungi banyak bahan organik. Campuran yang disyorkan adalah campuran tanah untuk pokok berpasu iaitu dalam nisbah 3:2:1 (Tanah Peroi: Bahan Organik: Pasir Sungai). Pokok bayam mudah ditanam kerana anda hanya perlu menabur benihnya di plot tanaman yang telah digembur atau dicampur medium tanamannya. Seterusnya berikan penjagaan yang diperlukannya. InsyaAllah hasilnya cukup memuaskan.

Untuk menyemai dan menanamnya ikuti langkahnya seperti berikut:

1)Campurkan biji benih pokok bayam yang halus itu dengan pasir halus

2)Tabur terus di tanah yang telah digemburkan terlebih dahulu dan berikan siraman dua kali sehari agar medium semaiannya senantiasa lembap.

3)Apabila anak benih telah tumbuh empat helai daun bolehlah dijarangkan iaitu dengan mencabut beberapa anak benih di sekeliling anak benih yang ingin dibiarkan membesar.

Manakala anak benih yang dicabut tadi bolehlah ditanam semula di ruang kosong yang terdapat di plot tanaman anda di tanah. Bagi anda yang tidak mempunyai ruang di tanah untuk menanamnya tidak perlu risau kerana pokok sayuran ini juga boleh ditanam dalam bekas tanaman seperti pasu, polibeg atau bekas tanaman yang diperbuat daripada plastik atau palung logam dengan menggunakan medium tanaman seperti tersebut di atas

Selepas ditanam dan disiram letakkannya di tempat teduh dahulu sehingga ia mula tumbuh barulah dipindahkan ke kawasan yang mendapat cahaya matahari yang banyak untuk pertumbuhannya dan seterusnya berikan penjagaan seperti di bawah ini.

Penjagaan:1)Ia perlu didedahkan kepada cahaya yang banyak untuk tumbuh subur.

2)Siram 2 kali sehari iaitu pada waktu pagi dan petang bagi memastikan medium tanamannya lembap sentiasa agar anak bayam cepat tumbuh membesar.

3)Gunakan baja organik seperti najis ayam untuk pertumbuhan pokok yang lebih subur.  Ikuti arahan mengenai cara dan kekerapan penggunaannya seperti tertera di pek baja yang digunakan.

Pokok bayam boleh dipetik apabila pokoknya mencapai anggaran umur lebih kurang 2 hingga 3 bulan selepas disemai bijinya dan ini juga bergantung kepada cara penjagaan selepas penanamannya.

Laman berumput memang sedap mata memandang. Rumput juga antara elemen yang menyumbang kepada penghasilan oksigen dan mengurangkan iklim panas.

Kebanyakkan dari kita yang mempunyai laman akan melantik kontraktor untuk menanam rumput. Sebenarnya, Rumput sekeping yang dijual di nurseri boleh dapat pada harga RM 2-5 sahaja. Tapi bila upah pemasangan dikenakan boleh jadi 2-3 kali ganda.

Bagi anda yang punya impian sebuah laman yang indah dengan kawasan rumput nan menghijau tapi bajet tak berapa nak banyak, boleh cuba untuk tanam sendiri kerana ia tidak memerlukan peralatan dan kemahiran khas.

Untuk mendapatkan sumber rumput, anda boleh cari di nurseri-nurseri berhampiran. kalau beli bayak boleh tawar harga 30-50% dari harga asal. Bergantung pada jenis rumput.

Peralatan asas untuk berkebun sahaja yang diperlukan seperti cangkul, pongkes, pisau, kayu panjang yang untuk buat perabut atau rumah tu.

1. Buang rumput lama serta saki baki bahan binaan sekiranya ada. Paling penting, akar rumput lama perlu dibuang habis bagi mengelakkan rumput lama dan pokok liar tumbuh kembali.

2. Setelah buang semua sisa di kawasan yang akan ditanam rumut, ratakan dan padatkan tanah. Kalau ada pokok, tanam sebelum lapisan pasir dan rumput diletakkan

3. Letakkan pasir halus bagi menutup lapisan tanah tadi. Fungsi pasir adalah untuk meratakan semula permukaan tanah dan ia juga bagus untuk akar baru. Anda boleh gunakan sebatang kayu untuk meratakan pasir. Kalau ada rasa nak buat kawasan berbukit sedikit, masa ni lah anda perlu levelkan pasir tadi membentuk bukit.

4. Seeloknya sembur sedikit racun rumpai yang dicampur sedikit serbuk racun benih cambah bagi menghalang rumput lama atau pokok liar tumbuh kembali.

5. Susun rumput secara rapat tapi jangan bertindih. Jika kawasan rumput anda ada pokok di tengah-tengah nya, boleh buat bulatan dan letak rumput tidak melebihi garisan tersebut. gunakan pisau untuk memotong bahagian rumput yang tidak diperlukan

6. Dah siap penuh rumput di letakkan. lakukan siraman menyeluruh. Tapi pastikan siraman yang dilakukan tidak menyebabkan air bertakung. Jika bertakung ia akan melemaskan akar dan mengancam rumput.

Rumah-rumah zaman sekarang kebiasaannya sempit dan tidak ada tanah seperti rumah ibu bapa kita di kampung. Tambah-tambah yang tinggal di bandar dan menetap di rumah bertingkat. Tapi walau apa pun kekangan kalau dah suka dan minat, dinding pun boleh kan? Jom tengok idea mana satu yang boleh kita buat di rumah.

Kehadiran vertical garden  pada tembok kediaman sama ada interior mahupun exterior bukan sahaja menambah nilai kualiti dekorasi sesuatu kediaman, Ia juga dapat melembutkan struktur konkrit yang keras. Namun, ramai beranggapan verticle garden ini memerlukan sistem khas dan modal yang banyak untuk membinanya. Hakikatnya, ada cara atau kaedah lain yang boleh dilakukan dan menariknya hasilnya lebih cantik dari menggunakan sistem verticle garden yang mahal:


Kenali English Herbs; Daun Dill Berkesan Bantu Masalah Imsonia

Dill merupakan tumbuhan herba biennial yang mencecah ketinggian sehingga dua ke empat kaki dan ia mempunyai struktur daun yang menarik.  Memiliki daun berbulu bewarna biru kehijaun dengan  batang berongga jalur hijau dan putih, Dill menjadi tumbuhan yang indah dan mempesonakan. Pada musim panas hinggalah ke musim luruh, Dill akan menghasilkan bunga kecil yang mekar berwarna kuning kehijauan. Biji benih Dill memiliki ciri-ciri seperti  rata, bujur dan berwarna coklat terang.

Dill juga menjadi tumbuhan herba yang mudah dijaga setiap tahun malah menambah kegembiraan penggemar penghias laman menanam tanaman ini, kerana ianya cantik dan mampu menarik perhatian serangga seperti lebah dan rama-rama untuk ‘bermain’ di sekitar taman tersebut. Tidak hanya lebah dan rama-rama, Dill turut menarik perhatian serangga-serangga baik lainnya seperti ladybugs, lacewings dan hoverflies.

KUASA PENYEMBUHAN YANG MENAKJUBKAN

Penggunaan Dill kepada manusia tidak hanya dijadikan sebagai elemen dekor di landskap ataupun bahan penyedap makanan. Di dalam bidang perubatan sendiri, tumbuhan ini telah menyumbang banyak manfaat dan kebaikan untuk menyembuhkan penyakit. Antara penyakit yang berjaya disembuhkan menerusi Dill ialah insomnia, diarhea, gangguan menstruasi, kanser, disentri, sedu dan gangguan pernafasan. Selain dari itu, Dill turut mempunyai kesan kebaikan ke atas penjagaan mulut, meningkatkan sistem imun yang mana melindungi seseorang dari kecacatan, membantu menentang arthiritis serta dapat mengurangkan lebihan gas yang boleh mengakibatkan ‘carminative’ .

Malah, dunia perubatan telah melakukan penerokaan terhadap kompaun-kompaun organik di dalam tumbuhan tersebut dan menemui beberapa sumber penting kepada manusia seperti  Monoterpenes yang boleh menghasilkan limonene, carvone dan anethofuran manakala  flavonoids yang memberikan vicenin dan kaempferol, mineral,  asid amino, besi folat, mangan dan tidak ketinggalan vitamin A dan C.

MUDAH DI TANAM DAN DI JAGA

Tergolong di dalam keluarga tumbuhan lobak atau secara saintifiknya Apiaceae, ia harus ditanam di dalam kawasan yang bersaliran baik dan kondisi tanahnya harus sedikit berasid. Pemindahan tanaman ini tidak mudah oleh itu teknik terbaik adalah menyemai benih terus ke dalam tanah.  Tentukan kedalaman benih di dalam satu lubang yang  sedalam ¼  inci antara  jarak dua kaki. Apabila benih telah mula membesar setinggi dua inci, penggunaan pemancang membolehkan mereka dapat membesar sehingga 10 – 12 inci. Selain itu, periksa permukaan tanah. Pastikan tanah tanaman Dill bebas dari rumpai dan kelembapan yang tinggi.

Tumbuhan ini juga tidak memerlukan penggunaan baja yang kerap. Dill yang ditanam di dalam pasu bunga indoor ataupun outdoor, mencukupi menggunakan baja cecair yang separa kuat dalam empat hingga ke enam minggu.

Memandangkan Dill tumbuhan yang mudah ditanam dan dijaga, membesarkan ia secara indoor dapat dilakukan dengan senang. Hanya pastikan ia ditempatkan pada ruang yang menerima cahaya matahari secukupnya selama  lima ke enam jam manakala untuk penggunaan cahaya lampu fluorescent pula,  Dill harus didedahkan dengan cahaya tersebut berterusan selama 12 jam. Bekas yang digunakan untuk menanam tumbuhan ini sebaik-baiknya mempunyai kedalaman yang sempurna dan mempunyai lubang pada bahagian bawah untuk tujuan saliran air yang baik.

Menariknya mengenai tumbuhan ini, apabila ia ditanam secara indoor, Dill akan menjadi lebih tinggi dan kurus berbanding tumbuhan ini di tanam secara outdoor dek kerana impak pencahayaan yang diterima lebih rendah. Penanaman secara outdoor yang menggunakan pasu mahupun hidroponik, ia harus disemai pada pasu kekal. Setiap satu pasu boleh menggunakan lapan sehingga 20 biji benih dalam satu semaian.

Sekecil mana pun perkara yang kita lakukan, mesti di mulakan dengan Basmalah. Ia bagi memastikan setiap perkara yang kita lakukan mendapat keberkatan dan dipermudahkan.

Jika pokok lambat berbuah atau tak berbuah langsung dan yang lebih malang ada juga yang sudah mati, jangan salahkan siapa-siapa. kita tu yang tak baca doa masa tanam pokok. Ni doa bagi yang tak tahu, yang dah tahu kita geng.

– Selawat 3x
– Bismilahhirohmanirohimm.-
-‘Subhaanalwaarisu al baa isu’.
Ertinya:
Maha suci Allah yang maha mewariskan dan maha membangkitkan.

Semoga tanaman anda hidup subur dan bakal mendatangkan hasil yang lumayan.

Indoor plant atau tanaman di dalam rumah memberi suasana yang segar sekaligus menjadi pelengkap dekorasi. Namun, memandangkan wadahnya merupakan sebiji pasu, aliran nutrisi kepada tanaman amat terbatas

Walaupun ianya hanya tanaman hiasan, ia tetap peru dibajai apabila tiba masanya. Hal ini dapat memastikan tanaman indoor anda hidup sihat dan tumbesarannya optimum.

Tetapi, nak beri baja pada indoor plant ni bukan boleh sebarangan. Khuatir ia memberi impak kepada isi rumah pula. Oleh itu, fahami cara betul membaja indoor plant

Tidak semua baja dicipta menggunakan formula dan mempunyai kegunaan yang sama walaupun dari jenis yang sama. Namun, ramai yang menggunakan baja akhirnya menyebabkan tanaman mereka mati

Jenis cecair adalah baja yang paling sesuai untuk tanaman indoor. Seperti contoh jenis imulsi ikan. Ini kerana baja cecair lebih mudah dan cepat diserap tanaman

Jika tidak mempunyai baja jenis cecair, gunakan baja biji yang anda anda tetapi sebelumnya larutkan di dalam air. Larutkan sepertiga baja butir bersama 3 liter air. Lakukan pembajaan setiap 2-3 minggu sekali dari bulan Mac hinggaSeptember. Selebihnya adalah tempoh untuk tanaman anda berehat

Penjagaan tanaman indoor sama seperti yang lain. Diperiksa ada tak seranggan perosak, buang bahagian yang layu dan mati dan lain-lain. Tapi ada satu yang paling penting. lihat ada tak akar yang keluar dari bontot pasu. Jika ada, ia menunjukkan tanaman anda memerlukan pasu yg lebih besar atau perlu di pecahkan kepada beberapa bahagian rumpun kecil

Kebiasaanya kita dengar hanya kulit telur digunakan sebagai baja. Jarang sekali menggunakan keseluruhan telur temasuk isinya yang masih segar kan? Tetapi di Thailand, mereka menggunakan telur segar sebagai baja untuk memperkuatkan akar tanaman.

2 bahan utama yang digunakan iaitu telur dan yogurt punya peranan masing-masing. Umum tahu, telur kaya dengan kalsium dan ia antara nutrien terpenting yang diperlukan dalam tumbesaran tanaman terutamanya dari jenis sayuran dan buah-buahan. Manakala yogurt mempertingkatkan jumlah mikro di dalam tanah.

Bahan:
20 biji telur
ragi 1/4 je
1 Liter yogurt
molasses / gula merah

Cara buat:

1.20 biji telur di masukkn ke dalam bekas dan kacau. Kulitnya jgn buang yer. Tumbuk sampai halus dan masukkan di dalam telur yang telah dikacau.

2.Masukkan molases/gula merah ke dalam bekas berisi telur tadi dan kacau sehingga sebati.

3.Masukkan yogurt 1 L

4.Setelah bancuhan sebati, masukkan 1/4 ragi di dalam bekas tersebut, pastikan ragi dihancurkan dan kacau sehingga sebati

5.Setelah siap.tapai selama 15 hari. Sedia untuk diguna


Tempat Sidai Kain Terlalu Sempit, Gunakan Ampaian Ini Untuk Jimat Ruang

Bagi mereka yang menetap di kediaman jenis High Rise’ seperti apartment atau kondominium, sudah semestinya ruang tempat menjemur pakaian antara ruang yang sangat penting.

Namun begitu, ruang tempat menjemur pakaian ini yang tersedia ada kalanya memiliki kekurangan sekaligus boleh mendatangkan masalah kepada pemilik rumah dari segi saiz keluasan ruang tersebut.

Ini kerana, saiz keluasan ruang tempat menjemur pakaian yang tersedia sempit dan sangat terhad. Jadi, sudah pasti ia akan mendatangkan masalah ketika untuk menjemur pakaian di ruang tersebut.

Sebagai solusi, apa kata anda menggunakan ampaian pakaian seperti ini untuk mengatasi masalah tersebut. Apa yang menariknya mengenai ampaian pakaian ini ia boleh dilipat dah tidak menggunakan ruang yang terlalu besar untuk memasangnya.

Bukan itu sahaja, untuk memasangnya juga tidak begitu rumit dan amat mudah untuk dikendalikan. Malah, ampaian pakaian ini sangat kukuh dan boleh menampung jumlah kain jemuran yang banyak dalam satu masa.

Manakala, harga yang dijual tidak terlalu mahal dan berpatutan jadi anda tidak perlu untuk berbelanja besar pun.

Foto: Facebook Pemburu Tiket Murah

Roller cat. Peralatan ini digunakan apabila kita ingin mengecat dinding. Tidak kira dinding rumah, kedai, pondok, atau apa-apa sahaja yang ada dinding. Tapi untuk membeli roller cat, juga perlu pandai dan mahir. Apakah dia? Mengetahui cara memilih roller cat terbaik untuk kerja itu boleh menjimatkan banyak masa anda. Jenis pekerjaan yang anda rancang untuk dicapai sangat mempengaruhi pilihan roller cat anda. Roller cat boleh didapati dalam beberapa saiz dan bentuk agar sesuai dengan pelbagai permukaan. Jadi, bagaimana anda membuat keputusan? Pilih saiz roller cat yang sesuai untuk luas permukaan yang akan dicat.

Roller cat berkisar dari saiz kecil hingga 12 inci dan lebih besar. Roller kecil sesuai untuk kerja kecil seperti mengecat pintu. Gunakan roller 9 inci untuk mengecat siling atau dinding. Lebih besar saiz roller, lebih cepat dan lebih mudah tugas anda.

Pertimbangkan jenis span semasa memilih saiz roller. Span roller dibina daripada bahan gentian semula jadi sintetik. Terdapat banyak saiz dan panjang yang tersedia. Padankan saiz dengan kawasan yang hendak dicat. Secara umum, semakin lebar span roller, semakin banyak cat yang boleh diserap.

Sebagai contoh untuk panduan bagi anda yang ingin membeli roller cat,

Jadi, itu sahaja cara dan ilmu untuk anda yang ingin membeli roller cat. Anda juga boleh bertanya kepada pekerja kedai yang pakai terhadap perkara ini sekiranya anda tidak tahu ingin membelinya.

Umum mengetahui, setiap negeri di seluruh tanah air mempunyai pelbagai monumen bangunan yang sering menjadi kebanggaan rakyat Malaysia.

Bersempena sambutan Hari Kebangsaan Malaysia Ke-65, mari kita kenali dengan lebih dekat dan lihat kesemua bangunan ikonik yang ada di serata negeri tanah air.

Perlis

Negeri Perlis Indera Kayangan mempunyai keluasan sebanyak 821 kilometer persegi menjadikan ia sebuah negeri yang terkecil di Malaysia.

Namun begitu, negeri yang terletak utara semenanjung tanah air ini kurang dengan pembinaan bangunan menara berkemungkinan oleh kerana faktor saiz keluasannya yang kecil.

Tetapi, Istana Diraja yang terletak di bandar Arau boleh dikatakan sebagai salah satu bangunan ikonik di Perlis yang turut menjadi kebangaan masyarakat setempat.

Kedah

Sudah pastinya bagi Kedah Darul Aman berbangga dengan menara ikonik tersergam indah di bandar Alor Star yang ibu negeri jelapang padi itu.

Menara Alor Star ini merupakan sebuah binaan bangunan mercu tanda yang terkenal di Kedah. Menara setinggi 165.5 meter ini mula dibina sekitar tahun 1995 dan siap sepenuhnya pada 1997.

Ia dibina sebagai menara telekomunikasi untuk Telekom Malaysia dan telah menelan kos pembinaan sebanyak RM40 juta.

Pulau Pinang

Foto sumber: astroawani.com

Bagi negeri Pulau Pinang Pulau Mutiara ini sememangnya sedikit berbeza berbanding dengan negeri lain yang ada di seluruh Malaysia.

Ini kerana, apa yang sering menjadi kebanggaan negeri Pulau Pinang adalah struktur jambatan pertama negeri berkenaan yang menghubungkan Pulau Pinang di Lebuhraya Glugor, Bayan Lepas dengan tanah besar semenanjung di Seberang Perai.

Tetapi apa yang menjadi kebanggaan rakyat Pulau Pinang selain struktur pembinaan jambatan tersebut adalah Menara KOMTAR yang terletak di bandar Georgetown.

KOMTAR singkatan bagi Kompleks Tun Abdul Razak ini mempunyai ketinggian 249 meter telah siap dibina pada tahun 1986.

Perak

Mercu tanda yang sering menjadi kebanggaan negeri Perak Darul Ridzuan sudah semestinya Menara Condong yang terletak di bandar Teluk Intan.

Menara Teluk Intan ini asalnya sebuah menara tangki air sebelum berubah menjadi menara jam. Ia telah dibina pada tahun 1985 dan memiliki ketinggian 85 kaki dan terdapat 110 buah anak tangga.

Walaupun telah berusia lebih 100 tahun, ia masih berdiri kukuh. Kini, bangunan purba itu mendapat julukan Menara Condong kedua di dunia selepas Menara Pisa di Itali.

Cermin, mungkin ada di kalangan kita merasakan ia hanya untuk melhat wajah sendiri. Kini tidak lagi cermin juga umpama barang kemas dalam sebuah tata hias. Terdapat pelbagai jenis cermin yang boleh anda pilih sama ada yang biasa atau yang mempunyai potongan unik dan berseni.

KARAKTER RUSTIK MEMPUNYAI KESINAMBUNGAN ANTARA CERMIN DAN PERABOT. LAMBANG MEDAL PERSIS ZAMAN PENJAJAHAN SPANYOL. MEMANG PADAN JIKA KEDIAMAN ANDA DISERIKAN DENGAN GAYA KLASIK ATAU AMERICAN STYLE.

Kita selalunya menggantung di tempat yang penting. Di pinggir pintu masuk, di ruang makan, kamar beradu, kamar mandi, ruang antara ruang makan dan tamu . Adakala bukan perlu sangat cermin di situ, cuma ia bagaikan satu penyeri dan memberi impak ruang lebih luas (untuk kediaman kecil) dan lambang kemegahan.

ILHAM GAH, UMPAMA GALERI YANG BERSENI, CERMIN BESAR DIJADIKAN AKSESORI UNTUK DINDING INI.

Adakala kita terlalu ghairah memilih cermin berbingkai emas lkasik sedangakn rumahnya moden , ringkas bersahaja. Elakkan . Pilih bingkai yang sama dengan perabot kita. Jika kayu, bingkai kayu, jika kaki sofa kita perak simple dan kemas begitu juga karakter bingkai cerminnya. Jika mood karakter ala rustik , cari bingkai yang juga mempunyai karakter rustik. Ini bagi mewujudkan satu kesinambungan.


Tip Nak Bagi Cabang Pokok Bendi Untuk Hasil Yang Banyak

Dekorasi ruang dalaman rumah yang bertemakan konsep ‘Rustic’ atau sinonim ‘Exposed Material’ ini juga merupakan antara salah satu konsep dekorasi kediaman yang sering menjadi pilihan ramai khususnya bagi mereka yang mengemarkan keindahan alam semula jadi.

Bagi anda yang masih belum mengenali dengan lebih dekat mengenai dekorasi dalaman rumah yang bertemakan Rustic’ ini, ia adalah merupakan sebuah konsep yang mengetengahkan elemen kayu, batu serta lain-lain organik.

Untuk maklumat anda, konsep ‘Rustic’ ini mempunyai warna utama yang diambil daripada warna-warna alam sekitar seperti Forest Green, Wood Brown dan Tans.

Kebiasaannya, dekorasi ruang dalaman rumah yang berkonsepkan ‘Rustic’ ini sering digabungkan dengan elemen kontemporari bagi melengkapi dekorasi antara satu sama lain.

Hasil dekorasi yang berkonsepkan ‘Rustic’ ini menampilkan ruang dalaman rumah tampak lebih moden, kemas dan lebih menarik.

Foto: Facebook Kakideko

Periuk. Siapa je tak kenal periuk tu apa dan kebanyakkan orang di dunia ni semuanya pakai periuk.  Cuma yang menjadi perbezaannya, kita pandai memilih atau tidak periuk tersebut. Ini kerana, ada periuk yang bagus dan ada periuk yang tidak berapa bagus sangat. Begitu juga semasa memasak. Memasak ini memanglah seronok tetapi yang akan menjadikannya tidak berapa seronok apabila periuk yang kita guna itu cepat rosak. Bahkan, boleh mengakibatkan kecederaan pada diri kita. Haa lepas tu, mula lah tak ada mood dah. Lagi-lagi perempuan. Jadi, di sini saya akan menceritakan sedikit tips cara memilih periuk yang bagus dan juga akan kongsikan beberapa jenama yang terbaik di pasaran.

Yang pertama, dalam kita memilih periuk, kita mestilah tahu jenis periuk yang hendak kita beli. Alumium, keluli, enamel serami, salutan teflon, titanium, marmar dan pelbagai lagi, semua dan setiap jenis kuali ini mempunyai kelebihan masing-masing seperti tidak melekat, ringan, senang di basuh dan pelbagai lagi. Kedua, Saiz periuk. Saiz periuk ini kita lihat pada kedalaman periuk tersebut kerana ia menentukan kuantiti makanan yang dapat dimuatkan dalam periuk tersebut. Ketiga, pemegang. Pemegang ni penting kerana kita akan selalu angkat dan letakkannya. Jadi, ia lebih baik cari periuk yang pemegangnya itu, ada skru. Yang terakhir, keempat, adalah yang paling penting iaitu permukaan periuk itu. Tapi ia ikut pada masing-masing juga. Kalau yang rata, sesuai untuk memasak telur ke, masak nasi goreng ke tapi kalau yang masak perlukan deep fried seperti nugget dan ayam goreng, lebih sesuai permukaan yang melengkung.

Jadi, itu sahaja yang saya tahu dalam memberi tips untuk membeli periuk. Pastikan anda beli periuk, carilah jenama yang boleh dipercayai seperti Tefal, Dessini, Velosan atau Carote.

“Limewash painting” ini, adalah satu warna cat yang boleh mewujudkan suasana romantis, idaman khayalan, dan dapat juga memberi kita aura energi seperti kita duduk di Itali. Cat “Limewash” ini adalah sejenis cat yang digunakan dari bahan utamanya iaitu lime stone atau gamping. Menurut kajian, untuk menghasilkan cat ini, ia perlu dibuat dengan campuran gamping yang telah perlu dihancurkan dan dipanaskan dengan air sehingga ia seperti berbentuk kental. Dalam sejarah pula mengatakan, cat ini sudah ada sejak 1000 tahun yang lalu dan pernah digunakan di Itali.

Fungsi “Limewash” ini, ia dapat menciptakan permukaan dinding dengan hasil matte yang ditambahkan dengan hasil cat bertekstur seperti kapur dan beludru. Selain itu, cat ini juga boleh digunakan mana-mana kawasan dalam dan luar ruangan rumah tetapi ia tidak sesuai untuk permukaan kayu atau metal. Di samping itu, bercerita tentang gamping. Gamping ini, mengandungi kuantiti PH yang tinggi, yang di mana kita tak perlu bakteria atau mikroorganisma hidup atau merebak di situ. Tambahan lagi, cat ini juga berhasil untuk menghilangkan bau-bau yang tidak sepatutnya dan mampu meningkat kualti udara di dalam rumah kita.

Jadi dengan ini, itu sahaja yang dapat saya kongsikan serba sedikit tentang “Limewash Painting” ini. Ada berminat? Jika anda berminat, anda boleh cuba untuk tukarkan warna rumah anda ke warna cat ini. Selamat mencuba!


(VIDEO) Semai Kobis Dalam Pasu Dari Keratan Beli dari Pasar Pun Menjadi

Kebiasaanya nak kobis ditanam melalui biji benih yang dibeli dari pasaran. Namun pernah anda lihat semai kobis dibiak dari kobis yang dibeli dari kedai? bukan itu sahaja, kobis tersebut telah dipotong kepada 2 bahagian dan hanya tinggal batang tengah dan pangkal daun.

Hasilnya, kobis yang ditanam dari keratan batang tadi berjaya mengeluarkan bola kobis yang baru apabila tiba masanya. Tak percaya, jom tonton video yang disediakan.

Tak susah rupanya semai kobis ni. Yang menjadi fokus utama adalah penghasilan buah atau kelopak daunnya yang membulat seakan bola. Puan Norhayati Ismail berkongsi teknik tanam kobis di dalam pasu yang memang menjadi walaupun di ruang yang sempit

Step 1: Penyediaan biji benih
Sediakan biji benih kobis (boleh beli dari nursery/ online/pusat beli belah). Tabur biji benih kobis (kaedah semaian) dalam pasu besar dan tunggu sehingga bercambah dalam 1/2 minggu.
Letak tempat teduh tapi masih dapat cahaya matahari…

Step 2: Medium tanah
Penyediaan tanah pula mestilah menggunakan tanah cocopeat atau tanah polos tidak padat untuk menyemai biji benih. Boleh beli di nursery.

Step 3: Pindahkan anak semaian.
Setelah semaian bercambah daun pucuk 3/4 helai baru pindahkan ke pasu besar yg bersesuaian dengan campuran tanah sawit(tanah hampas sawit) dan tanah organik(beli di nursery).

Step 4: Menanam
Jangan dedahkan pada matahari secara langsung selama 1 minggu dan siram secukupnya. Lepas seminggu baru slow2 dedahkan pada cahaya matahari.

Step 6: Baja
Baja yang sesuai mempengaruhi tumbesaran kobis. Baja ezigrow sangat sesuai utk proses pembesaran kobis sehingga boleh dituai. Siram baja seminggu sekali.

Step 7: Tuaian kobis
Biasanya kobis boleh dituai sekitar 3/4 bulan selepas di tanam. Kalau lambat tuai kobis boleh pecah sendiri.

Kobis, hanya boleh tuai apabila mencecah usia 3-6 bulan. Tapi kebiasaanya, selepas dituai sisa pokok akan dicabut hingga ke akar dan dimusnahkan. Sebenarnya selepas dituai, tinggalkan sisa pokoknya untuk beberapa tempoh. Untuk tahap ini, kobis akan menghasilkan lagi anak pokok di sekekliling bahagian tunggul yang dipotong

Bila sebut sahaja konsep tropikal pasti terlintas dengan warna hijau kan? Benar warna hijau adalah pilihan utama dalam konsep tropikal ini. Jagan lupa dengan pilihan atau kemasan kayu. Ia juga adalah satu penyeri dalam konsep ini.

kombinasi dua perkara ini amat penting bagi mencetus satu konsep tropikal yang memberi impak semulajadi dalam ruang kediaman anda.

kredit: Pinterest

Memiliki kediaman berkonsepkan ala Resort Tropika pastinya menjadi idaman ramai. Bukan sahaja menjamin suasana yang menyegarkan malah gaya yang ini pastinya menyuntik aura yang mempesona. Namun bagi memilih konsep ini ada beberapa pengetahuan asas yang harus anda tahu. Jom Semak..

Nama Nigella ini berasal daripada perkataan Latin iaitu nigellus atau niger yang bermaksud hitam. Sering disebut sebagai Onion seed kerana mempunyai ciri fizikal menyerupai biji benih tumbuhan bebawang. Namun, berbeza dengan Onion seed sebenar yang tiada aroma, Nigella memiliki bau dan aroma enak. Terdapat juga panggilan sebagai Fennel flower atau Roman coriander kerana ciri fizikal yang hampir sama melalui foliage berbulu pada tumbuhan ini.

Siapa sangka bijian yang berskala kecil dan berwarna hitam ini sangat memberi manfaat kepada manusia. Nigella sativa menghasilkan bunga sepanjang tahun dan mampu mencapai ketinggian sehingga 30 cm. Tumbuhan ini boleh hidup secara liar mahupun dibiakkan. Struktur kelopak bunga yang memiliki lima petal atau kelopak berukuran 2.5 cm lebar lazimnya memiliki warna menarik iaitu putih dan biru cair. Nigella memiliki kapsul biji benih di mana di sinilah bijian yang dijadikan herba dihasilkan. Kapsul ini akan terbuka apabila ia  kering bagi menyebarkan biji benih. Anda boleh melihat bijian yang terhasil seperti bijirin berwarna hitam dengan permukaan agak kasar. Dikatakan mirip dengan biji benih bawang (Onion seed), Nigella sativa memiliki saiz sekecil 2 mm, rangup dan beraroma.

Ketika masyarakat Barat mula menggunakan ia secara meluas, herba ini dilihat membuat kemunculan semula dibanyak negara yang sebelum ini kurang arif mengenai kegunaannya. Maka, tidak hairan herba ini dikomersialkan dengan begitu meluas dalam masa 10 tahun kebelakangan ini termasuklah di Malaysia, Indonesia dan banyak negara Asia. Ia dijual dalam bentuk minyak, kapsul lembut (softgel), spray dan sebagainya.

Catatan sejarah mendapati Nigella Sativa sudah digunakan oleh masyarakat Mesir kuno untuk merawat pelbagai masalah berkaitan kesihatan. Malah, bijian ini dijumpai dalam bentuk botol minyak di dalam tapak persemadian Tutankhamun. Manakala, pada abad pertama selepas Masihi, ahli perubatan Greek sudah merekodkan kebaikan Nigella Sativa antara lainnya mampu merawat sakit kepala, sakit gigi dan cacing dalam perut.

Cendekiawan Islam, Ibnu Sina diberikan kredit yang besar dalam perubatan moden kini kerana kajian dan usahanya mendapatkan manfaat perubatan menggunakan Nigella Sativa. Dalam catatan yang dibuat oleh ilmuwan ini, beliau menyatakan Nigella Sativa mampu memulihkan tenaga pada tubuh dan pelbagai jenis masalah kesihatan. Ia mengesyorkan penggunaan Nigella pada penyakit seperti demam, sakit kepala, rawatan kulit, anti fungal dan melawan parasit serta cacing.

Dalam perubatan Ayurveda iaitu salah satu amalan perubatan di India turut menggunakan Nigella Sativa.  Ia digunakan untuk memulihkan mood, meningkatkan metabolisme dan mengekalkan tahap kesihatan optimum.

Bagi sisi perubatan moden, kehebatan Nigella sativa tidak dapat dipertikaikan lagi. Banyak kajian saintifik yang sudah membuktikan kelebihan tumbuhan ini pada kesihatan manusia, selain dijadikan rempah ratus pada makanan. Terdapat kajian yang dilakukan oleh Dr Muhammad Dakhakhni yang mengetuai kajian oleh beberapa orang doktor Mesir pada tahun 1959 mendapati Nigella sativa tidak bertoksik malah tidak memberi kesan sampingan langsung kepada haiwan yang dijadikan bahan kajian. Banyak lagi kajian moden yang membongkar kehebatan herba yang satu ini. Antara lain, ia dikatakan mampu meningkatkan sistem imun, digunakan untuk rawatan asma dan sebagainya.

Selain memiliki seribu satu khasiat kepada kesihatan tubuh dan dijadikan rempah ratus yang melazatkan masakan, Nigella sativa juga boleh dijadikan ramuan untuk tujuan kecantikan. Siapa sangka minyak Nigella boleh dijadikan campuran untuk kecantikan wajah? Juga dijadikan agen untuk melegakan kesakitan otot dan sendi. Lihat resipi berikut:

Minyak Urutan Sendi

Bahan

1 sudu cuka epal

2 sudu madu

½ sudu minyak habatus sauda (Nigella sativa)

Cara

Campurkan semua bahan tersebut dan dijadikan losen atau minyak urut. Sesuai untuk sakit sendi pada lutut, tangan dan sebagainya.

Pelembap Wajah

Bahan

3 sudu madu

½ sudu minyak habatusauda (Nigella sativa)

½ sudu minyak zaitun

Cara

Campurkan semua bahan tersebut dan sapu pada wajah dua kali sehari. Ia mampu menyegarkan kulit yang kering dan kusam.

1. Semburan minyak
Semburan minyak ini sesuai untuk mencegah aphids, mites dan thrips. Minyak akan meliputi rongga yang terdapat pada kulit serangga sekaligus menghalang mereka dari bernafas.

Bahan-bahan:
1 cawan Minyak sayur
1 sudu besar cecair pencuci pinggan bio-degradasi

Cara-cara:
1. Campur 1 cawan minyak sayuran + 1 sudu besar sabun mencuci pinggan bio-degradasi (elakkan dari menggunakan sabun yang mengandungi bahan peluntur). Goncang dengan teliti.
 2.  Untuk menggunakannya, ambil 2 sudu kecil campuran minyak dan sabun dan tambah ke dalam 3.8 liter air. Sembur kawasan daun yang diserang serangga

3. Tanah Diatom (Diatomaceous Earth)
Tanah diatom merujuk kepada batuan enapan (sedimentary rock) yang terbentuk dari alga fosil (fossilized algae). Tanah diatom menyerap lapisan lipid dari rangka luar serangga lalu menyebabkan kematian mereka akibat kekeringan (dehydration). Ia kebiasannya digunakan untuk memusnahkan siput, ulat, serangga atau haiwan yang mengesot/memerangkak dan semut

Cara menggunakannya;
Taburkan tanah diatom ke permukaan tanah, sekeliling pokok, mahupun permukaan daun untuk mengelakkan serangan haiwan perosak.

Peringatan: Sebaik-baiknya memakai sarung muka semasa menggunakan tanah diatom kerana ianya boleh menyebabkan ketidakselesaan pada rongga pernafasan sekiranya terhidu. Ia juga boleh menyebabkan sesak bernafas sekiranya terhidu dengan banyak, selain daripada menyebabkan ketidakselesaan pada kulit dan mata sekiranya terkena.

4. All in one spray
Ia merupakan sejenis semburan campuran

Bahan-bahan:
1 labu bawang putih
1 biji bawang besar
1 sudu serbuk cayenne
1 sudu cecair pinggan bio-degradasi
3.8 liter air

Cara-cara:
1. Kisar/potong halus 1 bebawang (bulb) bawang putih dan 1 bebawang kecil bawang besar.
2. Campur bahan kisar dengan 1 sudu kecil serbuk cayenne dan biarkan semalaman.
3. Kemudian, tambah 1 sudu besar sabun mencuci pinggan bio-degradasi (elakkan dari menggunakan sabun yang mengandungi bahan peluntur) beserta 3.8 liter air.
4. Sembur pada pokok berkenaan


Karpet Baru Tumpah Kuah Kacang, Rendang, Mee Kari, Apa Nak Buat? Cuba Cara Ini!

Setelah dua tahun tidak dapat meraikan hari raya yang sempurna seperti tahun ini. Pasti semua tidak sabar meraikan hari raya tahun ini, serba serbi baru dekat dalam rumah. Pastinya langsir, sofa, karpet dan hiasan lain semua baru. Tapi bila tetamu datang saudara mara pasti ada yang terkotorkan dan sebagainya. Jangan risau jom IMPIANA kongsikan cara nak bersihkan karpet dengan cara mudah dan akan sentiasa nampka baru.

Ada banyak servis cuci karpet yang ditawarkan dekat luar sana tu, tapi anda pernah tak terfikir nak cuci karpet secara DIY?

Tak mudah nak kekalkan karpet supaya sentiasa dalam keadaan bersih dan tak berbau, terutamanya karpet putih, lebih-lebih lagi sekiranya anda mempunyai anak kecil dan haiwan peliharaan yang sentiasa bermain di rumah. Sesetengah kesan kotoran memang degil sehingga sukar untuk dibersihkan dan dihilangkan bau hapak. Tapi jangan bimbang. Berikut merupakan cara cuci karpet paling jimat untuk anda cuba.

Pernah terfikir tak cara nak membersihkan karpet tanpa vacuum cleaner, pembersih wap atau alat cuci karpet? Jangan risau sebab anda tak perlu atau sewa peralatan pencuci yang mahal untuk hilangkan kesan kotoran dari karpet anda. Ada cara DIY yang anda boleh cuba untuk membersihkan karpet dengan menyeluruh. Jom kami tunjukkan cara-cara yang paling untuk cuci karpet tanpa alat atau mesin pencuci.

Ya, anda boleh gunakan baking soda atau soda bikarbonat untuk membersihkan dan menghilangkan bau pada karpet. Baking soda merupakan bahan serba boleh untuk buat ‘resepi’ pencuci DIY. Memang mengagumkan bila satu bahan boleh digunakan untuk macam-macam perkara – dari menanggal kesan kotoran, menghilangkan bau hapak karpet dan ambal, sehinggalah untuk baking kek.

Cara cuci karpet dengan baking soda

Terdapat banyak cara untuk menggunakan baking soda untuk membersihkan karpet. Bukan itu sahaja, anda boleh campurkan ia dengan bahan lain untuk menjadikannya pencuci yang lebih kuat. Semua kotoran akan hilang jika dicuci menggunakan baking soda. Jom tengok ‘resepi’ pencuci baking soda ni.

Baking soda bersifat penyerap dan sangat berkesan untuk mencairkan kesan minyak dan menyerap bau hapak. Cuka pula merupakan pembasmi kuman semula jadi. Bila anda campurkan kedua-dua bahan ini, anda bukan sahaja bersihkan karpet malah anda turut membasmi kuman dan bakteria.

Macam mana nak membersihkan karpet dengan baking soda dan cuka

Baking soda dan hidrogen peroksida adalah gabungan yang luar biasa. Anda boleh gunakan campuran kedua-dua bahan ini untuk mencuci paip bilik mandi, tanggalkan sisa makanan dalam periuk dan kuali, putihkan garisan antara jubin lantai (grout), kilatkan tab mandi dan jubin, serta banyak lagi! Kalau anda ada anak kecil dan haiwan peliharaan, ini merupakan pencuci yang terbaik untuk hilangkan kesan muntah dan kencing.

Macam mana nak membersihkan karpet dengan baking dan hidrogen peroksida

Kombinasi bahan-bahan ini adalah yang terbaik untuk membersihkan muntah pada karpet. Anda perlukan baking soda, hidrogen peroksida dan cecair pencuci pinggan.

Ulang langkah-langkah ini untuk kotoran degil.

Berapa lama saya patut biarkan baking soda di atas karpet

Untuk hilangkan kesan kotoran dari karpet, anda perlu biarkan baking soda selama sekurang-kurangnya 15 minit. Biarkan selama satu jam atau semalaman untuk karpet yang sangat kotor.

Baking soda tidak akan merosakkan karpet anda tetapi ia mungkin merosakkan lantai di bawahnya. Pastikan anda bersihkan sisa baking soda dengan baik setelah menggunakannya untuk pembersihan karpet.

Mudahkan? Tak perlu susah hati lagi untuk kesan kotor atas karpet anda.

Membeli perabot rumah dengan menggunakan pemilihan yang kreatif, amatlah bagus. Tetapi lebih bagus jikalau kita dapat melakukannya sendiri atau menciptanya sendiri perabot tersebut untuk mencatikkan dalaman rumah kita. Pada zaman sekarang ini, tidak semua mempunyai wang yang banyak untuk membeli barang-barang rumah demi memeriahkan rumah mereka. Jadi, disebabkan itu, DIY atau Do It Yourself, adalah cara yang kedua untuk selamatkan rumah anda. Orang yang bijak dan kreatif sahaja akan memikir seberapa banyak yang mungkin untuk mereka menciptakan sesuatu yang mereka inginkan demi melawakan rumah mereka. Selain dari mencipta menggunakan kepandaian atau kreatif dalam diri, teknologi juga boleh digunakan seperti media sosial dan selepas itu, anda hanya perlu mengikutnya sahaja dan SSUP! Terus setel dan rumah pun jadi lawa.

BARANG ANTIK DIJADIKAN HIASAN RUMAH

KITAR SEMULA BARANG

Sesetangah orang, mereka suka menyimpan barang-barang antik di rumah. Ini kerana mereka merasa rasa kesian atau emosi untuk membuangnya. Contoh-contoh barang antik yang selalu ada, bingkai lama, kerusi malas, pasu-pasu atau mangkuk yang lama tetapi corak yang cantik, dan banyak lagi. Jikalau di rumah anda mempunyai barang-barang antik yang ditinggalkan oleh bapa atau datuk anda, kita boleh ambilnya dan bersihkan barang antik tersebut. Kemudian, susun mengikut kesedapan mata anda memandang.

Selain daripada itu, mengkitar semula peralatan lama juga boleh digunakan untuk fungsi lain di dalam rumah kita. Kebiasaannya, orang yang berfikiran kreatif atau Iq yang tinggi, akan selalu ambil initiatif ini untuk mengdekorasi kan dalaman rumah mereka. Sebagai contoh, mereka akan mengambil botol, kotak atau kayu untuk digunakan sebagai alatan mereka mencipta barang hiasan rumah mereka. Contoh-contoh yang boleh dicipta menggunakan barang kitar semula adalah, botol kosong yang digunakan sebagai tempat letak sudu, kayu yang terbiar di cuci dengan elok, kemudian diciptakan menjadi meja makan atau bangku, atau kain lama yang bersih dan tidak digunakan, dijadikan pelapik kaki untuk depan pintu masuk rumah dan tandas.

Kesimpulannya, perkara-perkara sepeti DIY ini, kadang-kadang ia lebih cantik dan jimat lagi daripada kita membeli di kedai. Dahlah mahal, tak lawa pulak tu. Hahahaha. Itu sahaja yang dapat saya kongsikan bagaimana hendak DIY menghias dalam rumah anda.

Terima Kasih.

Barang tak perlu banyak kalau nak dapur sentiasa kemas, beli yang selalu guna. Selalu ramai di kalangan kita ada tabiat suka beli barang. Pendek kata pandang, terus beli. Padahal barang tersebut tidak ada keperluan pun sebenarnya untuk dibeli.

Kesudahannya, barang-barang tersebut sudah tiada lagi tempat untuk diletakkan. Terpaksalah sumbat di mana-mana hingga menyebabkan ruang kediaman jadi sempit. Usah diikutkan nafsu untuk membeli akibatnya barang tersebut langsung tidak digunakan.

“Kuasa minimalist. Banyak membantu saya, baik dari segi masa, tenaga dan emosi. Saya tidak ada berbelas periuk. Cukup 3 periuk, 1 kuali leper dan 1 kuali legend. 1 rice cooker dan 1 periuk serba guna. Ada 6 gelas untuk kegunaan harian dan 1 set pinggan mangkuk orang lama pemberian mertua yang mungkin sudah berusia 40 tahun.

“5 tahun sudah dapur ini dan masih kekal begini. Sejak mengamalkan konsep minimalist ini, saya lebih ringan tangan untuk membersihkan, lebih cepat untuk melapangkan dan lebih tenang dalam menguruskan keluarga… kurang stress, kurang penat.

“Dulu saya boleh biarkan pinggan mangkuk bertindih-tindih di sink dengan meja penuh segala balang. Belum lagi kaunter dapur yang berminyak. Almari yang penuh.. Bila hendak mengemas mula la membebel, anak dan suami jadi mangsa. Kadang terdetik, percuma saja penat sebab tidak ikhlas. Be minimal… be moderate.. membantu!

“Bila jiran atau kawan berjualan.. terdetik nak membeli tp sejak mengamalkan gaya minimalist.. saya ambil kira semuanya. Untuk apa benda ni dibeli. Yang di rumah betul tak ada function yang sama? Berapa kerap digunakan? Apa implikasi dgn memiliki dan tidak memiliki item tersebut? Tidak bolehkah saya jadi creative dgn menggunakan apa yang ada di rumah?Walau hanya rm5, benda itu perlu lalui checklist di dalam kepala saya kerana setiap item itu akan mengambil space.”

Kalau banyak-banyak barang tapi tak dimanfaatkan tak guna juga. Lebih elok beli barang yang kita guna dan bukan sekadar dijadikan hiasan atau disimpan di dalam kabinet dapur sahaja.

Panduan bina surau di rumah, nak beribadah pun selesa. Kewajiban beribadah adalah tanggungjawab setiap muslim. Salah satu perkara wajib yang ditetapkan agama ialah solat lima waktu.

Benar, seorang muslim boleh menunaikan solat dimana mana sahaja asalkan tempat tersebut bersih dari sebarang najis dan selesa tetapi sudah tentunya kita mahukan yang terbaik kerana pada waktu itulah kita akan bertemu dan berbicara dengan Sang Pencipta.

Rumah sebenarnya melambangkan keperibadian pemiliknya, jadi dengan menyediakan kemudahan surau di rumah, melambangkan kepekaan kita pada perintah agama. Fasiliti surau di rumah bukan sahaja memudahkan kita beribadah malahan para tetamu juga tidak perlu bersusah payah singgah di surau atau masjid berhampiran untuk menunaikan solat ketika datang menziarah.

Rekaan surau kecil dirumah bukan sahaja boleh digunakan untuk solat berjemaah malahan boleh juga digunakan untuk kelas mengaji dan tempat perkumpulan ahli keluarga untuk memenuhi keinginan rohani mereka.

Antara tip rekaan surau untuk kediaman anda :

Semoga niat yang baik akan mendatangkan hasil yang baik juga. Selamat menghias!

Anda ingin tak memiliki set sofa yang cantik keluaran jenama Ella Furniture?

Jom sertai peraduan rakam video dan menang Ella Furniture. Anda berpeluang untuk memenangi set sofa bernilai RM12,000!

Bagaimana caranya? Mudah sahaja! Follow akaun tiktok rasmi Impiana dan Ella Furniture sekarang.

Rakamkan video berdurasi 1 minit mengapa anda mahukan set sofa baharu dari Ella Furniture.

Muatnaik rakaman video tersebut di akaun TikTok, Instagram atau Facebook peribadi anda.

Jangan lupa untuk tag Impiana dan Ella Furniture berserta hashtag #EllaXImpiana #EllaXSelebriti

Makesure akaun media sosial peribadi anda disetkan mod public! Sertai sekarang!


4 Petua Elak Kediaman Anda Jadi Tempat Melepak Dan Tandas Kucing Jalanan

Tak kira anda pecinta kucing mahupun tidak. Sekiranya kehadiran kucing ini hanya sekadar melepak, tak apa lagi Yang paling menyirap adalah kediaman kita menjadi tandas si bulu ni pula. Nak di marah, tak ada gunanya. Mereka haiwan yang tidak mempunyai akal. Dah macam-macam cara dilakukan. Sapu minyak tanah, sembur air kari dan sebagainya.

Sebenarnya, ada cara nak halau dan cegah kucing jadikan kediaman kita sebagai tandas. Berikut, antara petua orang dulu-dulu:

SERBUK LADA HITAM
Taburkan serbuk lada hitam di sekeliling kawasan yang menjadi laluan si kucing. Aroma tengik dan kepedasan serbuk lada hitam tidak digemari oleh kucing. Taburkan lebih di kawasan yang menjadi tempat melepak dan tandas kucing. Namun, kaedah ini kurang berkesan kerana serbuk lada hitam antara bahan mudah larut dan mempunyai aroma yang tidak lama. Jadi perlu kerap tabur serbuk lada hitam tersebut sekurang-kurangnya seminggu sekali

SEMBURAN AIR
Air adalah medium paling berkesan mengusir kucing. Kucing akan rasa tertekan apabila tubuhnya terkena air terutamanya pada kepala. Tapi sayangnya, kebanyakkan org mengusir kucing dengan menggunakan air dengan cara yang kasar dan terlalu banyak. Tak perlu sebenarnya, cukup sekadar semburkan air pada bahagian kepalanya sedikit.

AIR DALAM BOTOL
Kelihatan, ramai yang menggunakan petua ini. Air dalam botol diletakkan pewarna merah. Seperti tip di atas, air antara musuh kucing. Oleh itu, susun seberapa banyak air dalam botol di laluan kucing. Tinggalkan 1/4 ruang botol tidak berisi dan tidak perlu tambah pewarna merah. Melihat susunan air dalam botol tadi membuat kucing takut jika terkena air

PENYAPU LIDI
Ini petua yang banyak digunakan oleh nenek moyang kita dahulu. Jika ternampak kehadiran kucing disekitar rumah, tepuk atau pukul penyapu lidi tersebut pada lantai atau dinding. Tak perlu pukul kucing.